pythainlp/thai-wiki-dataset-v4 huggingface dataset:
เอากุสเทอ วิคโทรีอาแห่งโฮเอินท์ซ็อลเลิร์น

เอากุสเทอ วิคโทรีอาแห่งโฮเอินท์ซ็อลเลิร์น (พระนามาภิไธยเต็ม: เอากุสเทอ วีคโทรีอา วิลเฮลมินา อันโตเนีย มาธิลด์ ลูโดวิกา ฌอแซฟีน มารีอา เอลีซาเบ็ท; 19 สิงหาคม พ.ศ. 2433 - 29 สิงหาคม พ.ศ. 2509) ทรงเป็นอดีตสมเด็จพระราชินีแห่งโปรตุเกสและอัลการ์วึช พระมเหสีในพระเจ้ามานูแวลที่ 2 แห่งโปรตุเกส 
พระราชประวัติ.
อดีตสมเด็จพระราชินีฯ เสด็จพระราชสมภพเมื่อวันที่ 19 สิงหาคม พ.ศ. 2433 ในฐานะของ เจ้าหญิงเอากุสเทอ วิคโทรีอาแห่งโฮเอินท์ซ็อลเลิร์น ทรงเป็นพระธิดาพระองค์เดียวในวิลเลียม เจ้าชายแห่งโฮเอินท์ซ็อลเลิร์น และ เจ้าหญิงมารีอา เตเรซาแห่งบูร์บง-ซิซิลีทั้งสอง ทรงเป็นพระภาติยะ (หลานอา) ในพระเจ้าแฟร์ดีนันท์ที่ 1 แห่งโรมาเนีย พระราชปนัดดา (เหลนย่าทวด) ในสมเด็จพระราชินีนาถมารีอาที่ 2 แห่งโปรตุเกสผ่านทางสายพระบิดา และทรงเป็นพระญาติในจักรพรรดินีเอลีซาเบ็ทแห่งออสเตรีย ผ่านาทางสายพระมารดา โดยเมื่อพระมารดาของพระองค์สิ้นพระชนม์แล้ว พระบิดาทรงเสกสมรสใหม่ ทำให้พระองค์มีพระวิมาดาเธอ (แม่เลี้ยง) คือเจ้าหญิงอเดลกุลเดอแห่งบาวาเรีย ผู้เป็นพระราชธิดาใน พระเจ้าลูทวิชที่ 3 แห่งบาวาเรีย
อภิเษกสมรส.
พระองค์ทรงอภิเษกสมรสครั้งแรกกับ พระเจ้ามานูแวลที่ 2 แห่งโปรตุเกส เมื่อวันที่ 4 กันยายน พ.ศ. 2456 ณ โดยพระองค์แลพระบรมราชสวามี ทรงเป็นพระญาติกัน ด้วยเป็นพระราชปนัดดาใน สมเด็จพระราชินีนาถมารีอาที่ 2 แห่งโปรตุเกส การอภิเษกสมรสครั้งแรกของพระองค์ ไม่ทรงมีพระราชบุตร ต่อมา พระบรมราชสวามีเสด็จสวรรคตลงในปี พ.ศ. 2475
ต่อมา อดีตสมเด็จพระราชินีฯ ทรงอภิเษกสมรสครั้งที่ 2 เมื่อวันที่ 23 เมษายน พ.ศ. 2482 กับ เคานต์โรเบิร์ต ดักลาส เคานต์แห่งสเคนนิงเงและสเตร์ปนอร์ที่ 13 โดยในการอภิเษกสมรสครั้งนี้ พระสวามีคนที่ 2 มีอายุ 59 ส่วนพระองค์ มีพระชนมายุ 49 ปี และในการอภิเษกสมรสครั้งนี้ พระองค์ก้มิทรงมีพระบุตรเช่นเดิม
รายชื่อนายกรัฐมนตรีเซาตูแมอีปริงซีป

นี่คือ รายชื่อนายกรัฐมนตรีเซาตูแมอีปริงซีป ตั้งแต่จัดตั้งขึ้นเมื่อปี 1975 มีนายกรัฐมนตรีทั้งหมด 19 คน ผู้ดำรงตำแหน่งคนแรก คือ Miguel Trovoada ตั้งแต่ปี 1975 ถึง 1979 และผู้ดำรงตำแหน่งคนปัจจุบัน คือ Américo Ramos ตั้งแต่ปี 2025
ประธานาธิบดีสาธารณรัฐคองโก

ประธานาธิบดีสาธารณรัฐคองโก  เป็นประมุขแห่งรัฐของสาธารณรัฐคองโก ผู้ดำรงตำแหน่งคนปัจจุบัน คือ เดอนี ซาซู-อึนแกโซ ตั้งแต่วันที่ 25 ตุลาคม ค.ศ. 1997
การดำรงตำแหน่ง.
รัฐธรรมนูญฉบับใหม่ปี 2015 ได้มีการยกเลิกข้อกำหนดเรื่องอายุ ลดระยะเวลาการดำรงตำแหน่งประธานาธิบดีจาก 7 ปีเหลือ 5 ปี และขยายระยะเวลาการดำรงตำแหน่งจาก 2 วาระเป็น 3 วาระ
รายชื่อประธานาธิบดีสาธารณรัฐคองโก

นี่คือ รายชื่อประธานาธิบดีสาธารณรัฐคองโก ตั้งแต่จัดตั้งขึ้นเมื่อปี 1960 มีประธานาธิบดีทั้งหมด 6 คน ผู้ดำรงตำแหน่งคนแรก คือ Fulbert Youlou ตั้งแต่ปี 1960 ถึง 1963 และผู้ดำรงตำแหน่งคนปัจจุบัน คือ เดอนี ซาซู-อึนแกโซ ตั้งแต่ปี 1997
พระอภัยสารทะ (อุ่นเรือน โสภโณ)

พระอภัยสารทะ นามเดิม อุ่นเรือน ฉายา โสภโณ เป็นพระเถระ อดีตสังฆปาโมกข์เจ้าคณะเมืองนครเชียงใหม่
ประวัติ.
พระอภัยสารทะ มีนามเดิมว่า ควาย เกิดเมื่อวันอังคาร ปีมะโรง พ.ศ. 2375 ที่บ้านเชิงดอยสุเทพ มารดาบิดาเป็นชาวเชียงแสนที่ถูกกวาดต้อนมาตั้งแต่รัชสมัยพระเจ้ากาวิละ
เมื่อโตขึ้น ได้ไปศึกษาคันถธุระและวิปัสสนาธุระกับพระสุธรรมกิติเถระ เจ้าอาวาสวัดป่าแดงมหาวิหาร ซึ่งได้เปลี่ยนชื่อท่านเป็นอุ่นเรือน ต่อมาจึงได้อุปสมบท มีฉายาว่า โสภโณ
มรณภาพ.
พระอภัยสารทะอาพาธเป็นโรคเจ็บในคอ ถึงมรณภาพเมื่อวันที่ 22 เมษายน พ.ศ. 2457 สิริอายุได้ 76 ปี
พระคาร์ดินัลบาทหลวงที่มีอาวุโสสูงสุด

พระคาร์ดินัลบาทหลวงที่มีอาวุโสสูงสุด หรือ โปรโตพรีสต์ (และบางครั้ง) ในคณะพระคาร์ดินัล ถือเป็นพระคาร์ดินัลที่มีความอาวุโสสุดเริ่มนับแต่วันได้รับฐานันดรชั้นบาทหลวง (priest) และเป็นตำแหน่งพระคาร์ดินัลที่มีฐานะเป็นรองเพียงพระสันตะปาปาและคณาธิการพระคาร์ดินัล (Dean)
ตำแหน่งนี้มักถูกกำหนดให้กับพระคาร์ดินัลที่อาวุโสสูงสุดตามวันที่ได้รับฐานันดรชั้นบาทหลวง ตั้งแต่คริสต์ศตวรรษที่ 17 จนถึงคริสต์ศตวรรษที่ 19 โปรโตพรีสต์มักจะได้รับมอบหมายให้ทำหน้าที่ในโบสถ์ประจำเมืองซานลอเรนโซในลูซินา 
โปรโตพรีสต์มีเกียรติในการนำภาวนาอย่างเป็นทางการสำหรับพระสันตปาปาพระองค์ใหม่ในพิธีรับตำแหน่ง ในขั้นตอนหลังจากที่โปรโตดีคัน (พระคาร์ดินัลพันธบริกรที่มีอาวุโสสูงสุด) มอบปัลลิอุม และขั้นตอนก่อนที่คณาธิการพระคาร์ดินัลจะถวายแหวนชาวประมง เหตุการณ์นี้เกิดขึ้นครั้งสุดท้ายในพิธีรับตำแหน่งของสมเด็จพระสันตะปาปาเบเนดิกต์ที่ 16 ในปี 2005 แต่ไม่ได้เกิดขึ้นในพิธีรับตำแหน่งของสมเด็จพระสันตะปาปาฟรานซิส ในปี 2013 เนื่องจากพระคาร์ดินัลเปาโล เอวาริสโต อาร์นส์ ซึ่งขณะนั้นมีอายุ 91 ปี ยังคงอยู่ในเซาเปาโล ประเทศบราซิล และไม่ได้เข้าร่วมพิธีนี้
พระคาร์ดินัล ไมเคิล มีชัย กิจบุญชู แห่งกรุงเทพมหานคร ได้รับเลือกเป็นโปรโตพรีสต์ตั้งแต่วันที่ 14 ธันวาคม ค.ศ. 2016
เชิงอรรถ.
สนามรบ สนามชีวิต

สนามรบ สนามชีวิต  เป็นภาพยนตร์อเมริกันแนวมหากาพย์ต่อต้านสงครามพรีโค้ดที่สร้างจากนวนิยาย "แนวรบด้านตะวันตก เหตุการณ์ไม่เปลี่ยนแปลง" ในปี 1929 โดยเอริช มาเรีย เรอมาร์ค กำกับโดยลูอิส ไมล์สโตน นำแสดงโดยลิว ไอเรส หลุยส์ วอลไฮม์ จอห์น เรย์ สลิม ซัมเมอร์วิลล์ และวิลเลียม เบคเวลล์
ภาพยนตร์เรื่องนี้ได้รับเสียงชื่นชมอย่างกว้างขวางในสหรัฐอเมริกา ถือเป็นภาพยนตร์ที่เล่าถึงการรบในสงครามโลกครั้งที่หนึ่งได้อย่างสมจริงและน่าสะเทือนขวัญ จนติดอันดับ 100 ภาพยนตร์แห่งปีของสถาบันภาพยนตร์อเมริกันใน ค.ศ. 1997 หนึ่งทศวรรษต่อมา หลังจากองค์กรเดียวกันทำการสำรวจคนทำงานในกลุ่มสร้างสรรค์กว่า 1,501 คน "สนามรบ สนามชีวิต" ได้รับการจัดอันดับให้เป็นภาพยนตร์มหากาพย์ยอดเยี่ยมอันดับที่ 7 ของอเมริกา
ใน ค.ศ. 1990 ภาพยนตร์เรื่องนี้ได้รับการคัดเลือกและเก็บรักษาโดยหอสมุดรัฐสภา โดยได้รับการพิจารณาว่า "มีความสำคัญทางวัฒนธรรม ประวัติศาสตร์ หรือสุนทรียศาสตร์" ภาพยนตร์เรื่องนี้เป็นภาพยนตร์เรื่องแรกที่ได้รับรางวัลออสการ์ทั้งสาขาภาพยนตร์ยอดเยี่ยมและผู้กำกับยอดเยี่ยม และเป็นภาพยนตร์ยอดเยี่ยมเรื่องแรกที่ได้มาจากนวนิยายที่เขียนเสร็จแล้ว เนื่องจากเป็นภาพยนตร์ที่เข้าฉายใน ค.ศ. 1930 ภาพยนตร์จะเข้าสู่สถานะสาธารณสมบัติในวันที่ 1 มกราคม ค.ศ. 2026 หลังลิขสิทธิ์ของนวนิยายหมดอายุลงใน ค.ศ. 2024
ภาคต่อของภาพยนตร์เรื่อง "เดอะโรดแบ็ค" (ค.ศ. 1937) เล่าเรื่องกองทหารจากกองร้อยที่ 2 ที่เดินทางกลับบ้านหลังจากสงครามโลกครั้งที่หนึ่งสิ้นสุดลง
นายกรัฐมนตรีสาธารณรัฐคองโก

นายกรัฐมนตรีสาธารณรัฐคองโก 
เป็นหัวหน้ารัฐบาลของสาธารณรัฐคองโก ผู้ดำรงตำแหน่งคนปัจจุบัน คือ Anatole Collinet Makosso ตั้งแต่วันที่ 12 พฤษภาคม ค.ศ. 2021
ทาคาฮิโระ (นักร้อง)

ทาคาฮิโระ ทาซากิ (; โรมาจิ: "Takahiro Tasaki") หรือรู้จักกันดีในชื่อ เอ็กไซล์ ทาคาฮิโระ (EXILE TAKAHIRO) เป็นนักร้องและนักแสดงชาวญี่ปุ่น เขาเป็นนักร้องของวงเอ็กไซล์และวงดนตรีเอซออฟสเปดส์ และเขาได้เปิดตัวฐานะนักร้องเดี่ยวเมื่อเดือนมิถุนายน 2013 ด้วยซิงเกิล "Issen Ichibyou" (一千一秒)
ผลงานเพลง.
การจัดอันดับสูงสุดในการจัดอันดับรายสัปดาห์ของออริก้อน
โอโนะ (จังหวัดฟูกูอิ)

โอโนะ  เป็นนครที่ตั้งอยู่ทางตะวันออกของจังหวัดฟูกูอิ ประเทศญี่ปุ่น เป็นเมืองที่ล้อมรอบไปด้วยภูเขา มีขนาดพื้นที่ทั้งหมด จึงเป็นเทศบาลที่มีขนาดพื้นที่ใหญ่ที่สุดในจังหวัดฟูกูอิ มีจำนวนประชากร ณ วันที่ 1 มีนาคม ค.ศ. 2025 ประมาณ 28,585 คน มีความหนาแน่นของประชากร 32.8 คนต่อตารางกิโลเมตร
ภูมิศาสตร์.
นครโอโนะตั้งอยู่บนพื้นที่ภูเขาทางตะวันออกเฉียงเหนือของจังหวัดฟูกูอิ มีอาณาเขตทางทิศเหนือติดกับจังหวัดอิชิกาวะ ทิศตะวันออกและทิศใต้ติดกับจังหวัดกิฟุ นครโอโนะถือเป็นเทศบาลที่ใหญ่ที่สุดในจังหวัดฟูกูอิ โดยครอบคลุมพื้นที่หนึ่งในห้าของจังหวัด มีแม่น้ำคูซูรีวไหลผ่านเมือง บางส่วนของเมืองอยู่ภายในเขตอุทยานแห่งชาติฮากูซัง
ภูมิอากาศ.
นครโอโนะภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน "Cfa") มีลักษณะเด่นคือ ฤดูร้อนที่อบอุ่นและชื้น และฤดูหนาวที่หนาวเย็นและมีหิมะตกหนัก อุณหภูมิเฉลี่ยทั้งปีในโอโนะอยู่ที่ ปริมาณน้ำฝนเฉลี่ยทั้งปีอยู่ที่ 2,290.5 มม. โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคม อยู่ที่ประมาณ และต่ำสุดในเดือนมกราคม อยู่ที่ประมาณ 
สถิติประชากร.
ตามข้อมูลสำมะโนประชากรของญี่ปุ่น จำนวนประชากรของนครโอโนะลดลงในช่วง 50 ปีที่ผ่านมา
ประวัติศาสตร์.
เมืองโอโนะเป็นส่วนหนึ่งของแคว้นโบราณที่ชื่อแคว้นเอจิเซ็ง เมืองโอโนะในยุคเอโดะได้รับการพัฒนาเป็นเมืองปราสาท ("โจกามาจิ") ของแคว้นศักดินาโอโนะ หลังจากการปฏิรูปเมจิ เมืองโอโนะก็ถูกจัดระเบียบให้เป็นส่วนหนึ่งของอำเภอโอโนะในจังหวัดฟูกูอิ เมืองเก่าของโอโนะส่วนใหญ่ถูกทำลายในเหตุเพลิงไหม้เมื่อวันที่ 8 เมษายน ค.ศ. 1888 เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 ได้มีการจัดตั้งเทศบาลเมืองโอโนะขึ้น เมืองโอโนะได้ผนวกเมืองชิโมโช หมู่บ้านคามิโช หมู่บ้านโกกะ หมู่บ้านซากาดานิ หมู่บ้านโทมิดะ หมู่บ้านอินูอิงาวะ และหมู่บ้านโอยามะ เข้ามาเป็นส่วนหนึ่ง และยกฐานะเป็นนครโอโนะเมื่อวันที่ 1 กรกฎาคม ค.ศ. 1954 นครโอโนะผนวกหมู่บ้านนิชิตานิที่อยู่ใกล้เคียงเข้ามาเป็นส่วนหนึ่งเมื่อวันที่ 1 กรกฎาคม ค.ศ. 1970 และในวันที่ 7 พฤศจิกายน ค.ศ. 2005 หมู่บ้านอิซูมิก็ถูกรวมเข้ากับนครโอโนะ นครโอโนะและบริเวณโดยรอบเป็นฉากในหนังสือสารคดีเรื่อง "For Fukui's Sake" (ค.ศ. 2011) ที่เขียนโดยนักเขียนชาวอังกฤษที่อาศัยอยู่ที่นั่นเป็นเวลาสองปี
การเมืองการปกครอง.
นครโอโนะมีการบริหารรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภานครที่มาจากการเลือกตั้งเป็นฝ่ายนิติบัญญัติระบบสภาเดียว ซึ่งประกอบด้วยสมาชิก 18 คน
เศรษฐกิจ.
เศรษฐกิจของนครโอโนะเป็นแบบผสมผสาน โดยหลัก ๆ จะมีเกษตรกรรม ป่าไม้ และการท่องเที่ยวตามฤดูกาล
การศึกษา.
นครโอโนะมีโรงเรียนที่สังกัดเทศบาลนครโอโนะ ได้แก่ โรงเรียนประถม 10 แห่ง และโรงเรียนมัธยมต้น 5 แห่ง และมีโรงเรียนมัธยมปลาย 2 แห่งที่สังกัดคณะกรรมการการศึกษาจังหวัดฟูกูอิ
รายชื่อนายกรัฐมนตรีสาธารณรัฐคองโก

นี่คือ รายชื่อนายกรัฐมนตรีสาธารณรัฐคองโก ตั้งแต่จัดตั้งขึ้นเมื่อปี 1963 มีนายกรัฐมนตรีทั้งหมด 17 คน ผู้ดำรงตำแหน่งคนแรก คือ Alphonse Massamba-Débat ตั้งแต่ปี 1963 ถึง 1963 และผู้ดำรงตำแหน่งคนปัจจุบัน คือ Anatole Collinet Makosso ตั้งแต่ปี 2021
เปลื้อง คชภักดี

เปลื้อง คชภักดี (28 สิงหาคม พ.ศ. 2462 – 14 สิงหาคม พ.ศ. 2544) อดีตสมาชิกสภาผู้แทนราษฎรจังหวัดพัทลุง 1 สมัย
ประวัติ.
เปลื้อง คชภักดี เกิดเมื่อวันที่ 28 สิงหาคม พ.ศ. 2462 เป็นบุตรของขุนคเณศวร์พยอมวัน (สิน คชภักดี) กับ ปล้อง คชภักดี (สกุลเดิม : สุวรรณภักดี) มีพี่น้องร่วมบิดา-มารดา 9 คน สำเร็จการศึกษา ธรรมศาสตรบัณฑิต จาก มหาวิทยาลัยธรรมศาสตร์และการเมือง สมรสกับสารภี คชภักดี (สกุลเดิม : เพ็ญสุวรรณ) มีบุตร-ธิดา 7 คน และมีหลานชาย คือ ปวีร์ คชภักดี นักร้องชาวไทย
เปลื้อง คชภักดี เสียชีวิตที่โรงพยาบาลพัทลุง เมื่อวันที่ 14 สิงหาคม พ.ศ. 2544 ด้วยภาวะหัวใจและไตไม่ทำงาน สิริอายุรวม 81 ปี
การทำงาน.
เปลื้อง เริ่มทำงานรับจ้างที่เทศบาลเมืองพัทลุง ในช่วงเรียนระดับชั้นมัธยมศึกษา ก่อนที่จะเข้ารับราชการทำงานที่กรมบัญชีกลาง กระทรวงการคลัง ซึ่งในระหว่างนี้เองก็ได้ศึกษาในระดับปริญญาตรีไปด้วย และเมื่อสำเร็จการศึกษาแล้ว จึงมาประกอบอาชีพทนายความ ในเวลาต่อมา
งานการเมือง.
เปลื้อง เข้าสู่วงการการเมือง ด้วยการได้รับเลือกตั้งสมาชิกสภาผู้แทนราษฎรครั้งแรกใน เดือนกุมภาพันธ์ พ.ศ. 2500 สังกัดพรรคธรรมาธิปัตย์ (พ.ศ. 2498) ซึ่งได้รับเลือกตั้งในครั้งแรกและครั้งเดียว
นอกจากนี้ เปลื้องเคยได้รับเลือกตั้งเป็นนายกเทศมนตรีเทศบ่าลเมืองพัทลุง ในช่วง พ.ศ. 2511 ถึง พ.ศ. 2513 รวมถึงเคยได้รับเลือกให้เป็นประธานสภาจังหวัดพัทลุง และ สมาชิกสมัชชาแห่งชาติ อีกด้วย
สมาชิกสภาผู้แทนราษฎร.
เปลื้อง คชภักดี ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ
อัตสึชิ (นักดนตรี)

อัตสึชิ ซาโต (; โรมาจิ: "Atsushi Sato") หรือรู้จักกันในชื่อ เอ็กไซล์ อัตสึชิ (EXILE ATSUSHI) เป็นนักร้อง-นักแต่งเพลงชาวญี่ปุ่น และโปรดิวเซอร์ในบางช่วง เปิดตัวเป็นนักร้องสมาชิกวงเอ็กไซล์ ในปี 2001 และนักร้องวงดนตรีเรดไดมอนด์ด็อกส์ ปี 2016 และเดือนกันยายน 2011 เขาได้เปิดตัวฐานะนักร้องเดี่ยวด้วยซิงเกิล "Itsuka Kitto..." (いつかきっと...)
ผลงาน.
การจัดอันดับสูงสุดในการจัดอันดับรายสัปดาห์ของออริก้อน
สมณธรรมนูญ

สมณธรรมนูญ  เป็นรูปแบบของบทบัญญัติแห่งกฎหมายที่เป็นทางการที่สุดซึ่งออกโดยพระสันตะปาปา
โดยทั่วไปแล้ว สมณธรรมนูญมุ่งถึงสาธารณชน ธรรมนูญทั่วไปใช้คำเรียกว่า"สมณธรรมนูญ"และใช้จัดการกับเรื่องที่เป็นทางการของคริสตจักร เช่น การประกาศใช้กฎหมายหรือการอธิบายคำสอน บางครั้งใช้คำเรียกว่า ธรรมนูญหลักความเชื่อ (dogmatic constitution) และ อภิบาลธรรมนูญ (pastoral constitution) เพื่ออธิบายวัตถุประสงค์ของเอกสารให้ชัดเจนขึ้น
สมณธรรมนูญออกในฐานะสารตราพระสันตะปาปาเนื่องจากเป็นรูปแบบที่เป็นทางการและเป็นสาธารณะ ในบรรดาบทบัญญัติแห่งกฎหมายพระสันตะปาปาประเภทต่าง ๆ สมณลิขิตอิตตาณัติ ("motu proprio") มีความเป็นทางการรองลงมา
รายชื่อประธานาธิบดีสาธารณรัฐประชาธิปไตยคองโก

นี่คือ รายชื่อประธานาธิบดีสาธารณรัฐประชาธิปไตยคองโก ตั้งแต่จัดตั้งขึ้นเมื่อปี 1960 มีประธานาธิบดีทั้งหมด 5 คน ผู้ดำรงตำแหน่งคนแรก คือ Joseph Kasa-Vubu ตั้งแต่ปี 1960 ถึง 1965 และผู้ดำรงตำแหน่งคนปัจจุบัน คือ เฟลิกซ์ ชีเซเกดี ตั้งแต่ปี 2019
นายกรัฐมนตรีสาธารณรัฐประชาธิปไตยคองโก

นายกรัฐมนตรีสาธารณรัฐประชาธิปไตยคองโก  เป็นหัวหน้ารัฐบาลของสาธารณรัฐประชาธิปไตยคองโก ผู้ดำรงตำแหน่งคนปัจจุบัน คือ ฌูว์ดิต ซูมีนัว ตั้งแต่วันที่ 12 มิถุนายน ค.ศ. 2024 และเป็นนายกรัฐมนตรีหญิงคนแรก
ประวัติ.
ตำแหน่งนายกรัฐมนตรีสาธารณรัฐประชาธิปไตยคองโกมีมาก่อนแล้วในรัฐบาลชุดแรกหลังประเทศได้รับเอกราช โดยนายกรัฐมนตรีคนแรกคือ ปาทริส ลูมูมบา ตลอดหลายปีที่ผ่านมา อำนาจและหน้าที่ของนายกรัฐมนตรีมีความแตกต่างกันอย่างมาก และในช่วงเวลาที่ยาวนานภายใต้การปกครองของ Mobutu Sese Seko รวมถึงในช่วงหลังสงครามคองโกครั้งที่ 1 ตำแหน่งนี้ได้หายไป Mobutu ยกเลิกตำแหน่งนี้ในปี 1966 แต่ได้ฟื้นฟูขึ้นอีกครั้งในปี 1977 โดยใช้ชื่อว่า "First State Commissioner" ซึ่งในความเป็นจริงมีอำนาจน้อยกว่าตำแหน่งนายกรัฐมนตรีก่อนสงคราม และมีผู้ดำรงตำแหน่งหลายคนซึ่งได้รับการแต่งตั้งตามอำเภอใจของ Mobutu ตำแหน่งนี้ว่างลงเมื่อ Mobutu ถูกบีบให้ลงจากอำนาจในปี 1997
นอกจากรัฐบาลของลูมูมบา สาธารณรัฐประชาธิปไตยคองโกยังมีบุคคลที่มีอำนาจหลายคนที่ดำรงตำแหน่งนี้ เช่น Moise Tshombe ซึ่งเคยเป็นผู้นำในการแบ่งแยกดินแดนของจังหวัด Katanga บ้านเกิดของเขา และ Étienne Tshisekedi ซึ่งเป็นฝ่ายตรงข้ามของ Mobutu และได้รับตำแหน่งนี้ถึงสามครั้งภายใต้แรงกดดันจากประชาชน
ตำแหน่งนี้ได้รับการฟื้นฟูขึ้นอีกครั้งในฐานะสถาบันตามรัฐธรรมนูญแห่งสาธารณรัฐที่ 3 และ Antoine Gizenga ได้รับแต่งตั้งเป็นนายกรัฐมนตรีคนแรกของสาธารณรัฐที่ 3 เมื่อวันที่ 30 ธันวาคม 2006 Gizenga เป็นหนึ่งในนักการเมืองไม่กี่คนที่ยังมีชีวิตอยู่และเคลื่อนไหวทางการเมืองมาตั้งแต่ยุคอาณานิคมของสาธารณรัฐประชาธิปไตยคองโก โดยเขาเคยเป็นรองนายกรัฐมนตรีของลูมูมบา ในปี 1960 และเคยดำรงตำแหน่งนายกรัฐมนตรีของรัฐบาลคู่ขนานที่ลุกฮือขึ้นในเดือนกุมภาพันธ์ ค.ศ. 1961
ศักราชซิลูซิด

ศักราชซิลูซิด (อังกฤษ: Seleucid era หรือ SE) เป็นระบบการนับปีที่ใช้ในโลกเฮลเลนิสติกหลังเซลิวกุสที่ 1 นิกาเทอร์ หนึ่งในนายพลของอเล็กซานเดอร์มหาราช ก่อตั้งจักรวรรดิซิลูซิด ศักราชนี้เริ่มต้นในปี 312 ปีก่อนคริสตกาล ซึ่งเป็นปีที่เซลิวกุสยึดเมืองบาบิโลนได้และสถาปนาอำนาจของตนขึ้น
การใช้งาน.
ศักราชซิลูซิดเป็นระบบที่ใช้กันอย่างแพร่หลายในดินแดนที่อยู่ภายใต้อิทธิพลของจักรวรรดิซิลูซิด รวมถึงในจักรวรรดิพาร์เธีย ซีเรีย เมโสโปเตเมีย และในบางช่วงยังใช้ในราชอาณาจักรยูเดีย (ยุคแมคคาบี) อีกด้วย เอกสารหลายฉบับในยุคโบราณโดยเฉพาะศิลาจารึกและเหรียญกษาปณ์ ได้ใช้เลขปีตามศักราชนี้
ชาวยิวในยุคสมัยของหนังสือมักคาบี (1 Maccabees) ก็ใช้ศักราชซิลูซิดในบันทึกเหตุการณ์ เช่น การปะทะกับอันติโอคัสที่ 4 และการยึดวิหารกลับคืน
การนับปี.
จุดเริ่มต้นของศักราชนี้อยู่ที่ปี 312 ปีก่อนคริสตกาล (ซึ่งเทียบเท่าปีที่ 1 ของศักราชซิลูซิด) 
- ปี 1 SE = 312/311 ปีก่อนคริสตกาล 
- ปี 100 SE = 212/211 ปีก่อนคริสตกาล 
- ปี 200 SE = 112/111 ปีก่อนคริสตกาล
บางพื้นที่เริ่มนับปีศักราชในฤดูใบไม้ผลิ (Spring-based calendar) ในขณะที่บางพื้นที่เริ่มนับในฤดูใบไม้ร่วง (Fall-based calendar) ซึ่งทำให้การแปลงปีต้องระวังบริบททางภูมิศาสตร์
การสิ้นสุดของการใช้.
แม้ว่าจักรวรรดิซิลูซิดจะล่มสลายลงในคริสต์ศตวรรษที่ 1 แต่ศักราชนี้ยังคงใช้ในเอกสารราชการและศิลาจารึกของบางรัฐในตะวันออกกลางจนถึงช่วงต้นยุคกลาง
เขตแทดงกัง

เขตแทดงกัง (เกาหลี: ; แปล เขตแม่น้ำแทดง) เป็นหนึ่งใน 19 เขต (กูย็อก) และเป็นหนึ่งในหกเขตของเปียงยางตะวันออก ประเทศเกาหลีเหนือ ตั้งอยู่บนฝั่งตะวันออกของแม่น้ำแทดง ทางทิศเหนือของเขตทงแดว็อน และทิศตะวันตกของเขตซาดง สถาปนาเมื่อเดือนมกราคม ค.ศ. 1958
การแบ่งเขตการปกครอง.
เขตแทดงกังแบ่งออกเป็น 15 เขตการปกครองที่เรียกว่าทง (dong; ย่าน):
สถานที่สำคัญ.
เป็นที่ตั้งของมหาวิทยาลัยดนตรีและการเต้นรำเปียงยาง
เชื่อมต่อกับเขตชุงด้วยสะพานอกรยู และเชื่อมต่อกับเกาะรึงราและเขตโมรันบงด้วยสะพานรึงรา
อพาร์ตเมนต์เหงียนเทียนเถวียด

อพาร์ตเมนต์เหงียนเทียนเถวียด  เป็นกลุ่มอาคารประวัติศาสตร์ที่สร้างโดยชาวอเมริกัน ตั้งอยู่ในเขต 3 เมืองโฮจิมินห์ อพาร์ตเมนต์เหล่านี้ตั้งอยู่บนถนนเหงียนเทียนเถวียด ซึ่งเป็นถนนที่ขึ้นชื่อเรื่องร้านขายเครื่องดนตรีมากมาย
อาคารชุดนี้ถูกสร้างขึ้นในปี 1968 หลังการรุกตรุษญวน เพื่อใช้เป็นที่พักของทหารในกองทัพสหรัฐอเมริกาที่ประจำการอยู่ในสงครามเวียดนาม อพาร์ตเมนต์ตั้งอยู่ใกล้กับตลาดบ่านเก่อ  บนถนนเหงียนดิงเชียว ซึ่งเป็นตลาดสดขนาดใหญ่ บริเวณนี้ถือว่าเป็นแหล่งรวมสตรีตฟู้ด และเป็นจุดหมายยอดนิยมของทัวร์ชิมอาหาร ในปี 2021 รัฐบาลนครโฮจิมินห์ได้เสนอแผนรื้อถอนอาคารชุดนี้ โดยให้เหตุผลว่าอาคารอยู่ในสภาพ “ทรุดโทรมอย่างรุนแรง”
มูฟมี

มูฟมี เป็นสตาร์ทอัปด้านการเรียกรถของไทยซึ่งมีสำนักงานใหญ่อยู่ที่กรุงเทพมหานคร ประเทศไทย เป็นผู้พัฒนาแอปพลิเคชัน "MuvMi" ที่ให้บริการเรียกรถตุ๊กตุ๊กไฟฟ้าผ่านระบบแอปพลิเคชันมือถือ แอปนี้ถูกออกแบบมาเพื่อเป็นการเชื่อมต่อต้นทางและปลายทางกับเครือข่ายระบบขนส่งมวลชนในกรุงเทพมหานคร
ณ ปี 2024 มูฟมี ให้บริการรถตุ๊กตุ๊กไฟฟ้ามากกว่า 600 คัน ครอบคลุมพื้นที่ 12 ย่านในกรุงเทพมหานคร
ประวัติ.
ก่อตั้งขึ้นใน ค.ศ. 2016 โดย กฤษดา กฤตยากีรณ, พิพัฒน์ ตั้งสิริไพศาล และศุภพงศ์ กิติวัฒนศักดิ์ มูฟมีได้รับการสนับสนุนจากสำนักงานนวัตกรรมแห่งชาติ (NIA) การขยายตัวของมูฟมีล่าช้าในช่วงการระบาดของโรคติดเชื้อไวรัสโคโรนา ค.ศ. 2019 ในประเทศไทยระหว่างปี 2020–2021 โดยรถส่วนใหญ่ถูกใช้ในการขนส่งสินค้าในปี 2023 มูฟมีประกาศแผนที่จะขยายจำนวนรถจาก 350 คัน เป็น 1,000 คันภายในสิ้นปี และเพิ่มเป็น 4,000 ถึง 5,000 คันภายในห้าปี
รถของบริษัทผลิตโดยไทยรุ่งยูเนี่ยนคาร์
ชาวทวาย

ชาวทวาย เป็นกลุ่มชาติพันธุ์หนึ่งแถบเมืองทวาย มะริด ตะนาวศรี และเกาะสอง ในภาคตะนาวศรี ประเทศพม่า
ประวัติ.
หลายเอกสารโบราณของพม่าอย่าง คัมภีร์ซะบุ๊ตะเซ่ย คัมภีร์ลอกะหิตะหย่าตี และตำราการปกครองของกษัตริย์พม่า กล่าวว่าชาวทวาย เป็นสาขาหนึ่งในชาติพันธุ์พม่าทั้ง 7 กลุ่มได้แก่ "พม่า ปยู กานหยั่น ยอ ยะไข่ ต่องสู้ และทวาย" ในทวายมีการบันทึกหลักฐานทางประวัติศาสตร์ตั้งแต่พุทธศตวรรษที่ 18 ตามเอกสารระบุว่าในพื้นที่ทวายเคยมีเมืองโบราณ 16 เมือง
สำหรับประเทศไทย รับรู้ถึงชาวทวายมาอย่างน้อยก็ตั้งแต่ช่วงพุทธศตวรรษที่ 19 เป็นต้นมาในฐานะรัฐบรรณาการของอาณาจักรสุโขทัย อยุธยา จนมาถึงสมัยรัตนโกสินทร์ตอนต้น ในหนังสือ "อักขราภิธานศรับท์" ของหมอบรัดเลย์ ที่ตีพิมพ์ในสยามครั้งแรกช่วง พ.ศ. 2416 นิยามว่า "ทะวาย เป็นคนชาติ์หนึ่งคล้ายกับพวกพะม่า เช่น พวกทะวาย เมืองมะฤต ตะนาว" มีชาวทวายข้ามแดนมายังสยามมาตั้งแต่ช่วงสมัยในช่วงรัตนโกสินทร์ตอนต้นสมัยรัชกาลที่ 1 ถึง 3 อันเนื่องจากสงครามระหว่างสยามกับอังวะ มีชุมชนทวายในกรุงเทพมหานคร ที่บ้านทวายหรือเขตยานนาวาและเขตสาทรในปัจจุบัน ปรากฏวัดชื่อ "วัดดอนทวาย" หรือวัดบรมสถลในปัจจุบัน
วัฒนธรรม.
ด้านวัฒนธรรม มีภาษาทวายที่เป็นเอกลักษณ์ของตนเองต่างจากภาษาพม่า มีเพลงพื้นบ้าน มีการร่ายรำแบบทวาย ชาวทวายกินข้าวเจ้าเป็นอาหารหลัก กินกับแกงปรุงจากพืชผักและเนื้อสัตว์นานาชนิด มีอาหารที่แปรรูปอาหารทะเล โดยเฉพาะการทำกะปิ กุ้งแห้ง ปลาเค็ม น้ำปลา อาหารยอดนิยมของชาวทวาย เช่น ยำทวาย, งาปิ-โต๊ก (ยำกะปิ), เทาอะซัม (ต้มกะทิปลาโอ), เก้าหยิ่นทะ (ข้าวต้มมัด), หม่วนตะปอว (ขนมจาก) และมุบลา (ขนมเบื้อง) เป็นต้น
ในด้านอาหาร ชาวทวายบริโภคข้าวเจ้าเป็นหลัก โดยนิยมกินร่วมกับแกงที่ปรุงจากพืชผักพื้นบ้านและเนื้อสัตว์ ทั้งเนื้อหมู เนื้อวัว ปลา และสัตว์ทะเลต่างๆ เนื่องจากพื้นที่ตั้งอยู่ติดชายฝั่ง ชาวทวายจึงมีวัฒนธรรมการแปรรูปอาหารทะเลที่หลากหลาย เช่น การทำกะปิ กุ้งแห้ง ปลาเค็ม และน้ำปลา ซึ่งล้วนเป็นวัตถุดิบสำคัญในอาหารประจำถิ่น
วัดเกาะแก้ว (จังหวัดสิงห์บุรี)

วัดเกาะแก้ว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่างาม อำเภออินทร์บุรี จังหวัดสิงห์บุรี มีเนื้อที่อันเป็นที่ตั้งวัด 9 ไร่ 82 ตารางวา
วัดเกาะแก้วสร้างเมื่อ พ.ศ. 2454 โดยหลวงพ่อน้อย ที่เป็นเข้าอาวาสรูปที่ 1 และชาวบ้านเกาะแก้ว มีนายหลอดเป็นกำลังสำคัญในการดำเนินการก่อสร้าง แรกสร้างมีกุฏิเพียง 2 หลัง เป็นกุฏิหลังคามุงแฝก ได้รับพระราชทานวิสุงคามสีมาเมื่อ พ.ศ. 2496 
อาคารเสนาสนะประกอบด้วยอุโบสถกว้าง 7 เมตร ยาว 10 เมตร สร้างเมื่อ พ.ศ. 2480 โครงสร้างก่ออิฐถือปูน กุฏิสงฆ์จำนวน 6 หลัง เป็นอาคารไม้ หอสวดมนต์กว้าง 6 เมตร ยาว 8 เมตร สร้างเมื่อ พ.ศ. 2486 และวิหารหลวงพ่อข่อย ปูชนียวัตถุมีเจดีย์เก่าแก่ตั้งอยู่ ได้รับการบูรณะแล้ว มีรอยพระพุทธบาทจำลอง
รายชื่อนายกรัฐมนตรีสาธารณรัฐประชาธิปไตยคองโก

นี่คือ รายชื่อนายกรัฐมนตรีสาธารณรัฐประชาธิปไตยคองโก ตั้งแต่จัดตั้งขึ้นเมื่อปี 1960 มีนายกรัฐมนตรีทั้งหมด 29 คน ผู้ดำรงตำแหน่งคนแรก คือ ปาทริส ลูมูมบา ตั้งแต่ปี 1960 ถึง 1960 และผู้ดำรงตำแหน่งคนปัจจุบัน คือ ฌูว์ดิต ซูมีนัว ตั้งแต่ปี 2024
แลตีเซีย ดอช

แลตีเซีย ดอช (เกิด 1 กันยายน ค.ศ. 1980) เป้นนักแสดงหญิงชาวฝรั่งเศส-สวิส ภาพยนตร์ที่สร้างชื่อเสียงให้เธอได้แก่ "Age of Panic", "Keeper", "Summertime", "Montparnasse Bienvenue" และ "Our Struggles" ใน ค.ศ. 2024 เธอเปิดตัวเป็นผู้กำกับในภาพยนตร์ "Dog on Trial"
การศึกษา.
ตอนแรกดอชจบการศึกษาด้านการแสดงที่ École d'art dramatique Jean-Périmony ที่ปารีส แล้วเข้าเรียนในชั้นเสรีที่ Cours Florent ภายใต้การสั่งสอนของ Michel Fau และ #เปลี่ยนทาง จากนั้นจึงย้ายไป La Manufacture ที่โลซาน ประเทศสวิตเซอร์แลนด์
อาชีพ.
"Dog on Trial" ภาพยนตร์เปิดตัวที่กำกับโดยดอช ฉายรอบปฐมฤกษ์ในบริเวณ "Un Certain Regard" ของเทศกาลภาพยนตร์กาน 2024 ซึ่งมีสิทธิ์ที่จะได้ Camera d'Or
เมซีเย 81

เมซีเย 81 (หรือรู้จักกันในชื่ออื่นคือ เอ็นจีซี 3031 หรือ ดาราจักรโบเดอ) เป็นดาราจักรชนิดก้นหอยอยู่ห่างออกไปประมาณ 12 ล้านปีแสงในกลุ่มดาวหมีใหญ่ มีเส้นผ่านศูนย์กลางไอโซโฟต .
การค้นพบ.
โยฮัน เอเลิร์ท โบเดอเป็นผู้ค้นพบเมซีเย 81 เป็นครั้งแรกเมื่อวันที่ 31 ธันวาคม 1774 เพราะเหตุนี้บางครั้งจึงถูกเรียกว่า "ดาราจักรของโบเดอ" ในปี 1779 ปิแอร์ เมเชนและชาร์ล เมซีเยได้ระบุวัตถุของโบเดออีกครั้งและได้บันทึกไว้ในแค็ตตาล็อกเมซีเย
เจ้าหญิงกู้หลุน

เจ้าหญิงกู้หลุน หรือ กู้หลุนกงจู่ (, Möllendorff: "gurun i gungju", Abkai: "gurun-i gungju",) เป็นพระเกียรติยศสำหรับพระราชธิดาในจักรพรรดิราชวงศ์ชิง โดยคำว่า "กูลุน" ในภาษาแมนจู แปลว่า "ประเทศ ราชวงศ์ ชนเผ่า"#เปลี่ยนทาง 
ในช่วงต้นราชวงศ์ชิงพระราชธิดาในจักรพรรดิและหญิงราชนิกูลจะถูกเรียกรวมกันว่า "เก๋อเก๋อ" (格格) ต่อมาเมื่อจักรพรรดิหวงไท่จี๋ขึ้นครองราชย์ ได้มีการเปลี่ยนแปลงในปีฉงเต๋อที่ 1 (ค.ศ. 1636) เลียนแบบธรรมเนียมราชวงศ์หมิง พระราชธิดาในจักรพรรดิถูกเรียกว่า “กงจู่” (公主) ซี่งแปลว่า เจ้าหญิง หรือ เจ้าฟ้าหญิง โดยแบ่งออกเป็น 2 ระดับ:
แต่ถึงแม้ว่า "เจ้าหญิงกู้หลุน" (固倫公主) จะเป็นพระอิสริยยศที่โดยปกติแล้วสงวนไว้สำหรับพระราชธิดาโดยชอบธรรมที่ประสูติแต่พระมเหสีเอกเท่านั้น แต่ก็มีกรณียกเว้นที่พระราชธิดาของพระมเหสี พระสนม หรือพระธิดาของพระบรมวงศานุวงศ์ ซึ่งได้รับการสถาปนาขึ้นเป็นพิเศษให้เป็นเจ้าหญิงกู้หลุนได้เช่นกัน โดยขึ้นอยู่กับเหตุผลต่าง ๆ เช่น
เจ้าหญิงที่ไม่ได้ประสูติแต่ฮองเฮา รวมถึงพระธิดาของเจ้าชายที่ได้รับการสถาปนาเป็น "เจ้าหญิงกู้หลุน" โดยฝ่าฝืนธรรมเนียมปกติ มักเกิดจากการที่ตัวเจ้าหญิงหรือพระราชมารดาได้รับพระราชทานโปรดจากจักรพรรดิเป็นพิเศษ จึงได้รับการสถาปนาขึ้นเป็นกรณีพิเศษ เช่น
ประธานาธิบดีสาธารณรัฐแอฟริกากลาง

ประธานาธิบดีสาธารณรัฐแอฟริกากลาง  เป็นประมุขแห่งรัฐและหัวหน้ารัฐบาลของสาธารณรัฐแอฟริกากลาง ผู้ดำรงตำแหน่งคนปัจจุบัน คือ โฟสแต็ง-อาร์ก็องฌ์ ตัวเดรา ตั้งแต่วันที่ 30 มีนาคม ค.ศ. 2016
รายชื่อประมุขแห่งรัฐสาธารณรัฐแอฟริกากลาง

นี่คือ รายชื่อประมุขแห่งรัฐสาธารณรัฐแอฟริกากลาง ซึ่งประกอบด้วย ประธานาธิบดีสาธารณรัฐแอฟริกากลางและจักรพรรดิแอฟริกากลาง ตั้งแต่ปี 1960 มีประมุขแห่งรัฐทั้งหมด 7 คน ประมุขแห่งรัฐคนแรก คือ David Dacko ตั้งแต่ปี 1960 ถึง 1966 และประมุขแห่งรัฐคนปัจจุบัน คือ โฟสแต็ง-อาร์ก็องฌ์ ตัวเดรา ตั้งแต่ปี 2016
ประธานาธิบดีอิเควทอเรียลกินี

ประธานาธิบดีอิเควทอเรียลกินี (,) เป็นประมุขแห่งรัฐและหัวหน้ารัฐบาลของประเทศอิเควทอเรียลกินี และเป็นผู้บัญชาการทหารสูงสุดของกองทัพอิเควทอเรียลกินี ผู้ดำรงตำแหน่งคนปัจจุบัน คือ เตโอโดโร โอเบียง อึงเกมา อึมบาโซโก ตั้งแต่วันที่ 3 สิงหาคม ค.ศ. 1979
การดำรงตำแหน่ง.
ในปี 2021 รัฐธรรมนูญแห่งสาธารณรัฐอิเควทอเรียลกินีได้กำหนดระยะเวลาการดำรงตำแหน่งประธานาธิบดีไว้ 2 วาระ ซึ่งยังไม่มีประธานาธิบดีคนใดสามารถดำรงตำแหน่งได้ตามกำหนดเวลาดังกล่าว
รายชื่อประธานาธิบดีอิเควทอเรียลกินี

นี่คือ รายชื่อประธานาธิบดีอิเควทอเรียลกินี ตั้งแต่จัดตั้งขึ้นเมื่อปี 1968 มีประธานาธิบดีทั้งหมด 2 คน ผู้ดำรงตำแหน่งคนแรก คือ ฟรันซิสโก มาซิอัส อึงเกมา ตั้งแต่ปี 1968 ถึง 1979 และผู้ดำรงตำแหน่งคนปัจจุบัน คือ เตโอโดโร โอเบียง อึงเกมา อึมบาโซโก ตั้งแต่ปี 1979
ดาบฟ้ากระบี่มาร

"ดาบฟ้า กระบี่มาร"  เป็นละครชุดฮ่องกงฟอร์มใหญ่แห่งปี ดัดแปลงจากบทประพันธ์ " ยอดมณีแห่งดาบและกระบี่" ของ อู่หลงเซิง ที่ได้นักแสดงกลุ่มใหม่ "เจ็ดดาวจรัสแสงแห่งทีวีบี" (TVB Galaxy Seven Stars) ที่ในตอนนั้นทางช่องทีวีบี กำลังผลักดันส่งเสริมทั้ง 7 คน มาแสดงละครเรื่องนี้ร่วมกัน นำแสดงโดย
1.โอวยุ่ยเหว่ย
2.ฉู่เหว่ยหลิน
3.อู๋เชี่ยนเว่ย
4.หลิวปี้อี๋
5.ไช่เจียลี่
6.หวังหมิ่นหมิง
7.จางเหม่ยจื้อ
ละครเรื่องนี้แจ้งเกิดในฐานะพระเอกเต็มตัว ให้แก่ดาราชาย โอวยุ่ยเหว่ย แต่อย่างไรก็ตามด้วยเรตติ้งในฮ่องกงได้ไม่สูงเท่าที่ควร ต่อมา โอวยุ่ยเหว่ย จึงได้แต่บทพระรอง หรือไม่ก็ดาวร้าย ไปเลย แต่ทว่าละครเรื่องนี้กลับไปฮิตถล่มทลายในอินเดีย
เนื้อเรื่องย่อ.
๋ฟ่งเทียน” ยอดฝีมือที่มีชื่อเสียง แต่กลับถูกกล่าวหาว่าเป็นฆาตกรสังหารสี่เจ้าสำนักใหญ่คือ เส้าหลิน บู๊ตึ๊ง ง้อไบ๊ และหัวซาน ทำให้ไป๋ฟ่งเทียนถูกคนของสี่สำนักใหญ่ตามล่าไป๋ฟ่งเทียนและครอบครัวต้องหลบหนี ผลจากการถูกไล่ล่าทำให้ไป๋ฟ่งเทียนต้องเสียชีวิตแต่ลูกทั้งสามของเขาหนีไปได้ แต่ระหว่างหลบหนี “ไป๋จ่านเหวิน” ลูกชายคนโตพลัดตกหน้าผา ส่วนลูกสาว “ไป๋อวี้อิง” ก็หายสาบสูญไปอีกเหลือเพียง “ไป๋จ๋านอู่” ที่เป็นลูกชายคนเล็ก ไป่จ๋านอู่ได้ฝึกวิชาจากยอดฝีมือเจ้าของดาบศักดิ์สิทธิ์ซึ่งดาบนี้ได้นำเขาเข้าไปพัวพันกับเรื่องราวในยุทธจักรมากมาย
การก่อตั้งกลุ่มใหม่ของทีวีบี.
ในปีพ.ศ. 2529 (1986) ด้วยการแยกตัวของทั้งกลุ่ม "5 พยัคฆ์ทีวีบี" (เหมียวเฉียวเหว่ย, ทังเจิ้นเยี่ย, หลิวเต๋อหัว, หวงเย่อหัว, เหลียงเฉาเหว่ย) และ "7 นางฟ้าของทีวีบี" 
ทาง ทีวีบี พยายามก่อตั้งกลุ่มใหม่ขึ้นมาแทนที่จนครั้งสุดท้ายของยุค เป็นการรวบรวมเหล่าบรรดาทั้งนักแสดงชายและนักแสดงหญิงที่เป็นดาวรุ่งมาแรง และรวมเข้าเป็นกลุ่ม "7ดาวรุ่งจรัสแสงแห่งทีวีบี" (TVB Galaxy Seven Stars) โดยทั้งเจ็ดคน ได้แก่
1.โอวยุ่ยเหว่ย
2.ฉู่เหว่ยหลิน
3.อู๋เชี่ยนเว่ย
4.หลิวปี้อี๋
5.ไช่เจียลี่
6.หวังหมิ่นหมิง
7.จางเหม่ยจื้อ
เป็นการก่อตั้งกลุ่มขึ้นมาพร้อมกับผลักดันโปรโมทให้เล่นละครกำลังภายในฟอร์มใหญ่เรื่องเดียวกัน คือ "ดาบฟ้า กระบี่มาร" (Blood Stained Intrigue 1986) จำนวน 40 ตอนจบ จะเห็นได้ว่า ทาง ทีวีบี ให้ความสำคัญอย่างมากกับละครเรื่องนี้และมีความคาดหวังสูงกับกลุ่ม "7 ดาวรุ่งจรัสแสง" กลุ่มนี้
อย่างไรก็ตาม เมื่อละครออกอากาศ มีเพียงนักแสดงชาย "โอวยุ่ยเหว่ย" คนเดียวเท่านั้นที่ได้รับความนิยมมากที่สุดจากละครเรื่องนี้และเป็นที่พูดถึงจากผู้ชมละครมากกว่า 6 คนที่เหลือในกลุ่ม "7 ดาวรุ่งจรัสแสง" และทำให้เขากลายเป็นนักแสดงที่มีชื่อเสียงในช่วงเพียงระยะเวลาสั้น ๆ ของปลายยุค 80s พอถึงต้นยุค 90s ชื่อเสียงของ โอวยุ่ยเหว่ย เริ่มไม่ได้รับความนิยม
ความนิยมในอินเดีย.
ละครเรื่องนี้ได้รับความนิยมอย่างล้นหลามในอินเดีย 
ในช่วงปลายยุค 90 เคยนำไปออกอากาศพากษ์เป็นภาษาฮินดี ผ่านทางช่องเคเบิ้ลยอดนิยม HomeTv และได้รับความนิยมอย่างสูง
หมายเหตุ.
ชื่อเรื่อง ดาบฟ้า กระบี่มาร ถ้าตามเนื้อเรื่องจริง ๆ ควรจะใช้ชื่อว่า กระบี่ฟ้า ดาบมาร
ผ้าคลุมดินพืชสวน

ผ้าคลุมพืชสวน คือผ้าโพลีโพรพิลีนชนิดไม่ทอและมีความบาง ซึ่งใช้เป็นผ้าคลุมลอยตัวเพื่อปกป้องทั้งพืชผลที่ปลูกช่วงปลายและต้นฤดู รวมถึงพืชที่บอบบางจากอากาศหนาว น้ำค้างแข็ง และแมลงศัตรูพืชระหว่างฤดูปลูกปกติ ผ้านี้ยอมให้แสง อากาศ และฝนผ่านเข้าไปได้ แต่ก็ช่วยสร้างไมโครไคลเมตรอบต้นพืช ทำให้พืชเจริญเติบโตได้เร็วกว่าเมื่อไม่ได้รับการป้องกัน
วิธีการใช้งาน.
ผ้าคลุมพืชสวนมีจำหน่ายในรูปแบบม้วนหลายขนาด โดยจะวางคลุมบนแปลงที่หว่านเมล็ดแล้ว หรือบนต้นกล้าที่กำลังเติบโต หากใช้คลุมเป็นแถว จะเรียกได้ว่าเป็นรูปแบบหนึ่งของผ้าคลุมแถว (row cover) ขอบของผ้าอาจยึดไว้ด้วยหมุด ถุงดิน หรือวัสดุถ่วงน้ำหนักอื่น ๆ หากพื้นที่นั้นมีขนาดเล็กหรือไม่โดนลมแรง หรืออาจฝังขอบไว้ในร่องดินก็ได้ ผ้าจะยืดออกเล็กน้อยเมื่อใช้งาน ซึ่งช่วยให้พืชสามารถเติบโตต่อไปได้
สำหรับพืชที่สูงขึ้นและปลูกเป็นแถวหรือเป็นกลุ่ม อาจใช้ผ้าคลุมแบบหนาเพื่อทำเป็นโครงสร้างลักษณะคล้าย "โคลช์" หรือเต็นท์ขนาดเล็ก เมื่อใช้เพื่อป้องกันลมหนาว ผ้าจะถูกพันหรือคลุมรอบพืชที่บอบบางเพื่อป้องกันจากน้ำค้างแข็งและลมเย็น
การใช้งาน.
ยืดระยะเวลาการปลูกผักให้ยาวขึ้น โดยสามารถหว่านเมล็ดได้เร็วขึ้นในฤดูใบไม้ผลิ และเก็บเกี่ยวได้ช้าลงในฤดูใบไม้ร่วง
ช่วยในกระบวนการการปรับสภาพต้นกล้าให้ทนต่อความหนาวเย็น (cold hardening) ก่อนย้ายปลูก
ป้องกันพืชผักฤดูหนาว ช่วยให้มีการเติบโตที่นุ่มนวลและน่ารับประทานกว่าพืชที่ไม่ได้รับการป้องกัน
ให้ความอบอุ่นเพิ่มเติมกับพืชที่มีความทนทานต่ออากาศหนาวในระดับขอบเขต (borderline hardiness)
ป้องกันความหนาวในฤดูหนาวให้กับไม้ประดับและดอกไม้ของพืชผลไม้
ป้องกันศัตรูพืช เช่น นกพิราบ, กระต่าย, แมลงวันแครอต, ผีเสื้อขาวเล็กและขาวใหญ่ เป็นต้น รวมถึงด้วงหมัด, หนอนเจาะกะหล่ำ และศัตรูพืชทั่วไปในสวนอีกมากมาย
ผ้าคลุมแถว

ในเกษตรกรรมและการทำสวน ผ้าคลุมแถว  หมายถึงวัสดุโปร่งแสงหรือกึ่งโปร่งแสงชนิดยืดหยุ่น เช่น ผ้า หรือแผ่นพลาสติก ซึ่งใช้คลุมเพื่อปกป้องพืช โดยทั่วไปมักใช้กับผัก ผ้าคลุมช่วยยืดฤดูกาลการเพาะปลูก และลดผลกระทบที่ไม่พึงประสงค์จากอากาศหนาว ลมแรง และแมลง ผ้าคลุมแถวสามารถลดการคายน้ำจากลม และให้ความอบอุ่นเล็กน้อยในลักษณะเดียวกับโรงเรือนเย็น เรือนกระจก หรืออุโมงค์พลาสติก โดยสร้างไมโครไคลเมตให้กับพืช
การใช้แผ่นพลาสติกโพลีเอทิลีนเพื่อคลุมแถวในระดับเชิงพาณิชย์ในสหรัฐเริ่มต้นในทศวรรษ 1950 และแพร่หลายมากขึ้นในช่วงทศวรรษ 1980
ผ้าคลุมแถวทำจากวัสดุสังเคราะห์น้ำหนักเบา เช่น พลาสติกใส (โพลีเอทิลีน) หรือโพลีเอสเตอร์แบบไม่ทอที่เรียกว่าผ้าคลุมดินพืชสวน (horticultural fleece) พลาสติกคลุมจะยกสูงจากต้นพืชโดยมีโครงรองรับ เช่น โครงลวด เพื่อสร้างเป็นอุโมงค์ต่ำ (low tunnel) (หากพลาสติกวางชิดพื้น จะถือว่าเป็นคลุมดิน) ส่วนผ้าคลุมพืชสวนสามารถวางบนพืชโดยตรง หรือวางบนโครงรองรับก็ได้ คำว่า ผ้าคลุมแถวลอยตัว (floating row cover) ใช้เมื่อไม่มี (หรือมีน้อยมาก) โครงรองรับใต้ผ้า โดยให้ต้นพืชช่วยพยุงผ้าไว้ และขอบผ้าอาจตรึงกับพื้นด้วยลวดเย็บหรือถมดินไว้เพื่อกันลม
วัสดุคลุมแถวทุกชนิดจะลดปริมาณแสงที่ส่องถึงพืชในระดับเล็กน้อย (เช่น 10%–20%) แต่ไม่ลดแสงเหมือนผ้าสแลนซึ่งให้ร่มเงามากถึง 50%–95% ผลิตภัณฑ์เชิงพาณิชย์มักระบุเปอร์เซ็นต์การลดแสงไว้ด้วย
ในสภาพอากาศร้อน พลาสติกคลุมต้องมีช่องระบายอากาศเพื่อป้องกันความร้อนสะสมหรือความชื้นมากเกินไปใต้ผ้า และบางชนิดอาจมีรูระบายในตัว ส่วนผ้าคลุมพืชสวนสามารถระบายอากาศเองได้ และยอมให้น้ำฝนซึมผ่านเข้าไปได้
ผ้าคลุมแถวจะให้การปกป้องจากน้ำค้างแข็งได้ดีกว่าในฤดูใบไม้ร่วงมากกว่าฤดูใบไม้ผลิ เพราะดินที่ได้รับความร้อนในฤดูร้อนจะช่วยเพิ่มอุณหภูมิใต้ผ้าคลุมได้อีกเล็กน้อย ผ้าคลุมพืชสวนสามารถช่วยป้องกันแมลงศัตรูพืชได้บางชนิด แต่จำเป็นต้องนำออกเมื่อพืชเข้าสู่ช่วงออกดอก หากพืชชนิดนั้นต้องอาศัยการผสมเกสรโดยแมลง
โคลช์ (เกษตรกรรม)

ในเกษตรกรรมและการทำสวน โคลช์ (มาจากภาษาฝรั่งเศส "cloche" หมายถึง "กระดิ่ง") คือการปกคลุมเพื่อป้องกันพืชจากอุณหภูมิที่หนาวเย็น รูปแบบดั้งเดิมของโคลช์คือฝาครอบแก้วทรงกระดิ่งที่วางคลุมบนต้นพืชแต่ละต้น; ในปัจจุบันโคลช์ส่วนใหญ่ทำจากพลาสติก การใช้โคลช์สามารถย้อนกลับไปได้ถึงตลาดการเกษตรในศตวรรษที่ 19 ในฝรั่งเศส ซึ่งมีการใช้โคลช์คลุมพืชทั้งแปลง ในการปลูกเชิงพาณิชย์ โคลช์ได้ถูกแทนที่โดยผ้าคลุมแถวไปแล้ว ส่วนใหญ่ในปัจจุบันจึงพบโคลช์ในสวนขนาดเล็ก
ประวัติ.
ตลาดการเกษตรในปารีสในทศวรรษ 1800 ใช้โหลแก้วทรงกระดิ่งขนาด 18 นิ้ว (โคลช์) เพื่อปกป้องพืชจากอากาศหนาว พวกมันถูกใช้เพื่อปกป้องตั้งแต่ต้นกล้าไปจนถึงพืชที่โตเต็มที่ ไม้แท่งที่มีรอยเว้าถูกใช้ยกและระบายอากาศให้กับโหลในวันที่แดดออก และจะถูกวางกลับลงบนดินก่อนพระอาทิตย์ตก
"Chase barn cloches" ที่ถูกนำเสนอในต้นศตวรรษที่ 20 โดย Major L.H. Chase ถูกสร้างขึ้นด้วยแผ่นกระจกแบนและยึดเข้าด้วยกันด้วยลวด พวกมันสามารถเชื่อมต่อกันเพื่อทำเป็นแถวยาว พวกมันมีความเสี่ยงที่จะถูกชิ้นส่วนจากระเบิดตกลงมาในสงครามโลกครั้งที่ 2 ในอังกฤษ รูปแบบนี้ยังคงใช้งานอยู่ในปัจจุบัน โดยที่ชิ้นส่วนประกอบลวดสามารถซื้อเป็นชุดและใช้แผ่นกระจกทั่วไปได้
เทศบาลตำบลเขาสวนกวาง

เทศบาลตำบลเขาสวนกวาง เป็นเทศบาลแห่งหนึ่งในอำเภอเขาสวนกวาง จังหวัดขอนแก่น เดิมมีฐานะเป็นสุขาภิบาลตั้งแต่ พ.ศ. 2506 จากนั้นได้รับการจัดตั้งเป็นเทศบาลตำบลเมื่อวันที่ 25 พฤษภาคม พ.ศ. 2542 เป็นต้นมา
ประวัติ.
เทศบาลตำบลเขาสวนกวาง เริ่มแรกก่อตั้งขึ้นเป็นสุขาภิบาลเขาสวนกวาง อำเภอน้ำพอง จังหวัดขอนแก่น เมื่อวันที่ 29 พฤศจิกายน พ.ศ. 2506 ในพื้นที่ของตำบลเขาสวนกวาง บริเวณทิศตะวันออกของถนนมิตรภาพ ตามแนวซอยพิทักษ์ประชาไปจนถึงหมู่บ้านศรีชมชื่น จนกระทั้งในปี 2526 กระทรวงมหาดไทยได้ประกาศเปลี่ยนแปลงเขตสุขาภิบางเขาสวนกวางให้มีขนาดกว้างขึ้นจากเดิม โดยครอบคลุมพื้นที่บางส่วนของตำบลเขาสวนกวางและบางส่วนของตำบลคำม่วง ต่อมาเมื่อวันที่ 25 พฤษภาคม พ.ศ. 2542 ได้รับการเปลี่ยนแปลงฐานะจากสุขาภิบาลเป็นเทศบาลตำบล ตามพระราชบัญญัติเปลี่ยนแปลงฐานะสุขาภิบาลเป็นเทศบาล พ.ศ. 2542 
เขตการปกครอง.
เทศบาลตำบลเขาสวนกวาง ครอบคลุมพื้นที่บางส่วนของตำบลเขาสวนกวางและบางส่วนของตำบลคำม่วง สามารถแบ่งเขตการปกครองออกเป็น 14 หมู่บ้าน และมีจำนวนประชากรรวมทั้งหมด 10,513 คน (ข้อมูลเดือนมีนาคม 2568) ได้แก่
คัตสึยามะ (จังหวัดฟูกูอิ)

คัตสึยามะ  เป็นนครที่ตั้งอยู่ทางภาคตะวันออกเฉียงเหนือของจังหวัดฟูกูอิ ประเทศญี่ปุ่น มีขนาดพื้นที่ทั้งหมด มีจำนวนประชากร ณ วันที่ 1 มีนาคม ค.ศ. 2024 ประมาณ 20,470 คน มีความหนาแน่นของประชากร 80.6 คนต่อตารางกิโลเมตร นครคัตสึยามะเป็นพื้นที่ที่มีหิมะตกมากที่สุดแห่งหนึ่งในญี่ปุ่น และได้รับการกำหนดให้เป็นพื้นที่ที่มีหิมะตกพิเศษ เมืองนี้เป็นที่รู้จักในชื่อ "เมืองไดโนเสาร์" และเป็นที่ตั้งของพิพิธภัณฑ์ไดโนเสาร์ประจำจังหวัดฟูกูอิ ซึ่งถือเป็นหนึ่งในสามพิพิธภัณฑ์ไดโนเสาร์ที่ใหญ่ที่สุดในโลก เมืองคัตสึยามะได้รับการยกฐานะเป็นเทศบาลนครเมื่อวันที่ 1 กันยายน ค.ศ. 1954 คัตสึยามะเป็นเมืองที่ได้รับอันดับ 9 จากการจัดอันดับเปรียบเทียบด้านสุขภาพและสุขาภิบาลในเมืองต่าง ๆ ทั่วโลกที่จัดอันดับเมื่อเดือนเมษายน ค.ศ. 2007
ภูมิศาสตร์.
นครคัตสึยามะตั้งอยู่ในแอ่งคัตสึยามะทางตะวันออกเฉียงเหนือของจังหวัดฟูกูอิ มีอาณาเขตทางทิศเหนือติดกับจังหวัดอิชิกาวะ และล้อมรอบด้วยภูเขาทุกด้าน มีแม่น้ำคูซูรีวไหลผ่านเมือง พื้นที่บางส่วนของเมืองอยู่ภายในเขตอุทยานแห่งชาติฮากูซัง
ใจกลางเมืองคัตสึยามะเมื่อมองจากทางทิศตะวันตก
ภูมิอากาศ.
นครคัตสึยามะมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน "Cfa") มีลักษณะเด่นคือ ฤดูร้อนที่อบอุ่นและชื้น และฤดูหนาวที่หนาวเย็นและมีหิมะตกหนัก อุณหภูมิเฉลี่ยทั้งปีในคัตสึยามะอยู่ที่ ปริมาณน้ำฝนเฉลี่ยทั้งปีอยู่ที่ โดยเดือนกรกฎาคมเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคม อยู่ที่ประมาณ และต่ำสุดในเดือนมกราคม อยู่ที่ประมาณ 
สถิติประชากร.
ตามข้อมูลสำมะโนประชากรของญี่ปุ่น จำนวนประชากรของคัตสึยามะลดลงในช่วง 50 ปีที่ผ่านมา
ประวัติศาสตร์.
คัตสึยามะเป็นส่วนหนึ่งของแคว้นโบราณที่ชื่อแคว้นเอจิเซ็ง พื้นที่แห่งนี้ในยุคเอโดะถูกแบ่งออกเป็นแคว้นศักดินาเอจิเซ็ง-คัตสึยามะ แคว้นศักดินาฟูกูอิ แคว้นศักดินาโอโนะ และแคว้นศักดินากูโจ หลังจากการฟื้นฟูเมจิ พื้นที่ดังกล่าวได้รับการจัดระเบียบให้เป็นส่วนหนึ่งของอำเภอโอโนะในจังหวัดฟูกูอิ เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 เมืองคัตสึยามะจึงได้รับการจัดตั้งขึ้น และผนวกรวมหมู่บ้านอิโนเซะเข้ามาเป็นส่วนหนึ่งเมื่อวันที่ 15 เมษายน ค.ศ. 1931 เมืองคัตสึยามะได้ควบรวมกับหมู่บ้านอาราโดะ มูราโอกะ คิตาโงะ คิตาดานิ ชิกาดานิ โอโซฮะ เฮเซ็นจิ และโนมูกิ แล้วยกฐานะเป็นนครคัตสึยามะเมื่อวันที่ 1 กันยายน ค.ศ. 1954
การเมืองการปกครอง.
นครคัตสึยามะมีการบริหารรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภานครที่มาจากการเลือกตั้งเป็นฝ่ายนิติบัญญัติระบบสภาเดียว ซึ่งประกอบด้วยสมาชิก 16 คน
เศรษฐกิจ.
เศรษฐกิจของคัตสึยามะจะเป็นภาคเกษตรกรรมเป็นหลัก
การศึกษา.
นครคัตสึยามะมีโรงเรียนที่สังกัดเทศบาลนครคัตสึยามะ ได้แก่ โรงเรียนประถม 9 แห่ง และโรงเรียนมัธยมต้น 3 แห่ง มีโรงเรียนมัธยมปลาย 1 แห่งที่สังกัดคณะกรรมการการศึกษาจังหวัดฟูกูอิ และมีโรงเรียนรวมประถม-มัธยมต้นเอกชน 1 แห่ง นอกจากนี้ ทางจังหวัดยังเปิดโรงเรียนการศึกษาพิเศษ 1 แห่งในนครคัตสึยามะอีกด้วย
คัตสึยามะ

คัตสึยามะ สามารถหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
เดอะแบล็กเลเบล

เดอะแบล็กเลเบล เป็นค่ายเพลงสัญชาติเกาหลีใต้และเป็นบริษัทในเครือของวายจีเอ็นเตอร์เทนเมนต์ ก่อตั้งขึ้นในปี ค.ศ. 2015 โดยโปรดิวเซอร์ของวายจีสองคนคือเท็ดดี พักและคุช
ประวัติ.
ในวันที่ 22 กันยายน ค.ศ. 2015 วายจีเอ็นเตอร์เทนเมนต์ ได้ประกาศการก่อตั้งค่ายเพลงซึ่งมีโปรดิวเซอร์จากวายจีอย่างเท็ดดี พักและคุชเป็นหัวเรือใหญ่ เมื่อวันที่ 17 มีนาคม ค.ศ. 2016 ไซออน.ที เซ็นสัญญากับทางค่าย เมื่อวันที่ 3 พฤษภาคม ค.ศ. 2017 Okasian ได้เซ็นสัญญาพิเศษกับทางค่าย ช็อน โซ-มี เซ็นสัญญากับค่ายเมื่อเดือนกันยายน ค.ศ. 2018 และเดบิวต์ในวันที่ 13 มิถุนายน ค.ศ. 2019
เมื่อวันที่ 16 พฤศจิกายน ค.ศ. 2020 ตามรายงานหุ้นไตรมาสของวายจีเอ็นเตอร์เทนเมนต์ บริษัทดังกล่าวได้ถูกแปลงสถานะเป็นบริษัทในเครือ ในวันที่ 26 ธันวาคม ค.ศ. 2022 บริษัทได้ประกาศว่าแทยังเข้ามาเป็นศิลปินเดี่ยวของค่าย แต่ยังคงเป็นสมาชิกของบิกแบง
ในเดือนมกราคม ปี ค.ศ. 2023 นักแสดง พัก โบ-กอม ได้เซ็นสัญญาเป็นนักแสดงของค่าย ในเดือนเมษายน ค.ศ. 2023 เดอะแบล็กเลเบลได้ร่วมทุนกับเครือเจริญโภคภัณฑ์ซึ่งเป็นกลุ่มบริษัทที่ใหญ่ที่สุดของประเทศไทยในชื่อ เดอะแบล็กซี เพื่อขยายแบรนด์ไปยังภูมิภาคเอเชียตะวันออกเฉียงใต้
ในวันที่ 18 มิถุนายน ค.ศ. 2024 เดอะแบล็กเลเบลประกาศว่าพวกเขาได้เซ็นสัญญาดูแลกับโรเซจากแบล็กพิงก์สำหรับผลงานเดี่ยวของเธอ
ชุนเซินจวิน

ชุนเซินจวิน (มรณะ 238 ก่อน ค.ศ.), ชื่อตัว หวง เซีย  เป็นแม่ทัพและนักการเมืองชาวจีนโบราณ รับราชการเป็นอัครมหาเสนาบดีแห่งรัฐฉู่ในช่วงปลายยุครณรัฐของจีน และเป็นหนึ่งในสี่กงจื่อรณรัฐ
ชุนเซินจวินได้รับความนับถือจากผู้ที่อาศัยอยู่ในเขตอดีตที่ดินศักดินาของเขา โดยเฉพาะอย่างยิ่งในเขตเมืองเซี่ยงไฮ้ ซึ่งบ่อยครั้งมักจะถูกเรียกว่า "เซินเฉิง" หรือ "เมืองเซิน" เพื่อเป็นเกียรติแก่ชุนเซินจวิน ในปี ค.ศ. 2002 ได้มีการสร้างวิหารอุทิศให้แก่ชุนเซินจวินขึ้นใหม่ที่หมู่บ้านชุนเซิน ในเขตซ่งเจียง
ภูมิหลังครอบครัว.
ข้อมูลเกี่ยวกับชุนเซินจวินส่วนใหญ่ที่ปรากฏนั้นมีที่มาจากประวัติของเขาที่มีการบันทึกไว้ในเอกสาร "ฉื่อจี้" ซึ่งรวบรวมโดยซือหม่า เชียน นักประวัติศาสตร์ในยุคราชวงศ์ฮั่น เอกสาร "ฉื่อจี้" มิได้บันทึกภูมิหลังเกี่ยวกับครอบครัวของชุนเซินจวินไว้ ทำให้นักประวัติศาสตร์บางส่วนสันนิษฐานว่าเขาสืบเชื่อสายจากสกุลเจ้าขุนนางผู้ปกครองรัฐหวง โดยพิจารณาจากแซ่ (ชื่อสกุล) ที่เขาใช้ อย่างไรก็ตาม นักประวัติศาสตร์สมัยใหม่ส่วนมาก เช่น เฉียน มู่ และหยาง กวน กลับเชื่อว่าเขาเป็นพระโอรสของพระเจ้าฉู่หวาย และเป็นพระอนุชาของพระเจ้าฉู่ฉิงเซียง
ถูกลอบสังหาร.
ในช่วง 238 ปี ก่อน ค.ศ. พระเจ้าฉู่ก่าวเลี่ยประชวรหนัก ก่อนหน้านั้นบริวารของชุนเซินจวินคนหนึ่ง ชื่อ หลี่ หยวน  ได้ถวายนางหลี่ หวน น้องสาวของตนให้เป็นนางสนมของพระเจ้าฉู่ก่าวเลี่ย ต่อมานางหลี่ หวน ได้ประสูติพระโอรสแก่พระเจ้าฉู่ก่าวเลี่ย นางจึงได้เลื่อนฐานะขึ้นเป็นอัครมเหสี และพระโอรสองค์นั้นก็ได้รับการสถาปนาให้เป็นรัชทายาท แม้หลี่หยวนเองก็ได้รับความโปรดปรานจากพระเจ้าฉู่ก่าวเลี่ยยิ่งขึ้นด้วย ในยามที่พระเจ้าแผ่นดินใกล้จะสวรรคตนั้น จู้ อิง  บริวารที่ปรึกษาผู้หนึ่งของชุนเซินจวินได้ตักเตือนให้เขาเร่งฆ่าหลี่ หยวน ด้วยเกรงว่าหลี่ หยวน จะคิดการร้ายอย่างใดอย่างหนึ่งต่อชุนเซินจวินในอนาคตเป็นแน่ แต่ชุนเซินจวินมิได้เชื่อฟัง และกลับคิดไปว่าหลี่ หยวน เป็นคนอ่อนแอ และยังคงภักดีต่อตัวชุนเซินจวินไม่เปลี่ยนแปลง
ครั้นเมื่อพระเจ้าฉู่ก่าวเลี่ยสวรรคตในปีนั้น หลี่ หยวน จึงส่งนักฆ่าไปลอบสังหารชุนเซินจวินในขณะที่เขาเดินทางเข้าประตูเมืองเพื่อจะไปเคารพพระศพของพระเจ้าฉู่ก่าวเลี่ย หลังจากฆ่าชุนเซินจวินแล้ว หลี่ หยวน ได้ออกคำสั่งให้สังหารล้างตระกูลของชุนเซินจวินทั้งหมด และทำการราชาภิเษกองค์รัชทายาท ซึ่งมีศักดิ์เป็นหลานลุงของตน ขึ้นเป็นกษัตริย์รัฐฉู่พระองค์ใหม่ ในพระนามพระเจ้าฉู่โยว 
เชิงอรรถ.
<templatestyles src="Reflist/styles.css" />
ชลธิชา แจ้งเร็ว

ชลธิชา แจ้งเร็ว ชื่อเล่น ลูกเกด นักเคลื่อนไหวทางการเมืองและนักการเมืองชาวไทย และเป็นสมาชิกสภาผู้แทนราษฎรจังหวัดปทุมธานี ปัจจุบันสังกัดพรรคประชาชน
ประวัติ.
ชลธิชา เติบโตในอำเภอปากเกร็ด จังหวัดนนทบุรี บิดารับราชการทหาร เธอสำเร็จการศึกษาระดับปริญญาตรี สาขาประวัติศาสตร์ คณะสังคมศาสตร์ มหาวิทยาลัยศรีนครินทรวิโรฒ และระดับปริญญาโท สถาบันสิทธิมนุษยชนและสันติศึกษา มหาวิทยาลัยมหิดล
การเคลื่อนไหวทางการเมือง.
ชลธิชา เริ่มเคลื่อนไหวด้านสิ่งแวดล้อมมาก่อนในช่วงที่ศึกษาอยู่ในระดับปริญญาตรี จากนั้นเธอได้เคลื่อนไหวทางการเมืองอย่างจริงจังหลังเหตุการณ์รัฐประหารใน พ.ศ. 2557 โดยเธอร่วมเคลื่อนไหวกับ รังสิมันต์ โรม ในนามขบวนการประชาธิปไตยใหม่ และพัฒนามาเป็นกลุ่มฟื้นฟูประชาธิปไตย หรือ Democracy Restoration Group (DRG) ปี พ.ศ. 2558 ขณะจัดกิจกรรมครบรอบหนึ่งปีรัฐประหาร ใน พ.ศ. 2558 เธอเป็น 1 ใน 14 ผู้ต้องหาและถูกดําเนินคดีด้วยมาตรา 116 จนจับกุมเป็นระยะเวลากว่า 12 วัน
ในปี พ.ศ. 2562 รังสิมันต์ โรม ลงสมัครสมาชิกสภาผู้แทนราษฎร สังกัดพรรคอนาคตใหม่ ทำให้เธอเป็นผู้นำกลุ่มฟื้นฟูประชาธิปไตยอย่างเต็มตัว และในวันที่ 11 กันยายน พ.ศ. 2564 ชลธิชา ได้ตกเป็นผู้ต้องหาในคดีความผิดกฎหมายอาญาคดี มาตรา 112 และใช้เครื่องขยายเสียงโดยไม่ได้รับอนุญาต รวมถึงฝ่าฝืนพ.ร.ก.ฉุกเฉินฯ จากกรณีชุมนุมหน้าศาลจังหวัดธัญบุรี เพื่อเรียกร้องให้ปล่อยตัวผู้ต้องขังทางการเมือง
งานการเมือง.
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ชลธิชาลงสมัคร ในพื้นที่จังหวัดปทุมธานี สังกัดพรรคก้าวไกล และได้รับเลือก ต่อมาหลังจากที่ศาลรัฐธรรมนูญมีคำวินิจฉัยให้ยุบพรรคก้าวไกล จึงได้มาสังกัดพรรคประชาชน
สมาชิกสภาผู้แทนราษฎร.
ชลธิชาได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
เทศบาลตำบลเมืองเก่า (จังหวัดขอนแก่น)

เมืองเก่า เป็นตำบลหนึ่งในอำเภอเมืองขอนแก่น จังหวัดขอนแก่น มีพื้นที่รวมทั้งสิ้น 39.55 ตารางกิโลเมตร หรือ 24,718 ไร่ ร้อยละ 90 เป็นพื้นที่การเกษตร ประชาชนประกอบอาชีพทำนาเป็นอาชีพหลัก เมืองเก่ามีสถานะเป็นเขตปริมณฑลเพื่อรองรับการขยายตัวของเทศบาลนครขอนแก่น โดยปัจจุบันเป็นพื้นที่ตั้งของสถานีขนส่งผู้โดยสารจังหวัดขอนแก่น แห่งที่ 3 หรือ “บขส3 ขอนแก่น”
พื้นที่ของตำบลเมืองเก่าทั้งตำบลอยู่ในเขตเทศบาลตำบลเมืองเก่า ซึ่งได้รับการจัดตั้งตามประกาศกระทรวงมหาดไทย เรื่องเปลี่ยนแปลงฐานะองค์การบริหารส่วนตำบลเมืองเก่า เป็นเทศบาลตำบล เมื่อวันที่ 23 พฤศจิกายน พ.ศ. 2550
ที่ตั้งและอาณาเขต.
เทศบาลตำบลเมืองเก่า มีพื้นที่เขตติดต่อกับพื้นที่ใกล้เคียง ดังนี้
การแบ่งเขตการปกครอง.
ตำบลเมืองเก่า แบ่งเขตการปกครองออกเป็น 17 หมู่บ้าน ดังนี้
มาเธอร์เอิร์ธ

มาเธอร์เอิร์ธ (อังกฤษ: Mother Earth) เป็นวงดนตรีบลูส์ร็อก สัญชาติอเมริกันที่ก่อตั้งวงในปีค.ศ. 1967ในรัฐแคลิฟอร์เนีย โดยมีนักร้องนำคือ เทรซี เนลสัน 
เนลสันจากเมืองเมดิสัน รัฐวิสคอนซิน เริ่มต้นอาชีพของเธอในฐานะศิลปินเดี่ยวและได้ก่อตั้งวงมาเธอร์เอิร์ธหลังจากย้ายไปที่ซานฟรานซิสโก วงดนตรีได้ไปแสดงที่ Avalon Ballroom และ Fillmore Auditoriumในช่วงปลายทศวรรษ 1960 และได้ร่วมร้องเพลงประกอบภาพยนตร์เรื่อง "เรโวลูชัน" ในปี 1968 วงได้เซ็นสัญญากับเมอร์คิวรีเรเคิดส์ และบันทึกอัลบั้มทั้งหมด 4 อัลบั้ม ไมก์ บลูมฟิลด์ เล่นกีตาร์ในอัลบั้ม "Living with the Animals" ที่ออกในปี 1968 และบอซ สแคกซ์ มีส่วนร่วมในการออกอัลบั้ม "Make A Joyful Noise" ในปี 1969 นอกเหนือจากเพลงแนวบลูส์แล้วในช่วงแรกมาเธอร์เอิร์ธยังได้รับอิทธิพลจากแนวเพลงกอสเปล อาร์แอนด์บี แจ๊ส คันทรี หรือแม้กระทั่งแนวไซเคเดเลีย หลังจากออกอัลบั้มแรกมาเธอร์เอิร์ธได้ย้ายฐานการทำงานจากพื้นที่อ่าวซานฟรานซิสโกไปยังฟาร์มแห่งหนึ่งนอกเมืองแนชวิลล์ รัฐเทนเนสซี ในวงมีแกนหลัก คือ เนลสัน นักร้องนำ, แอนดี แม็กมาฮอน มือคีย์บอร์ด, และจอห์น "โทด" แอนดรูวส์ มือกีตาร์ ผู้จัดการและโปรดิวเซอร์ของพวกเขาคือ ทราวิส ริเวอร์ส เนลสันเป็นนักแต่งเพลงดาวรุ่งที่ชาญฉลาดและเป็นผู้สนับสนุนให้กับศิลปินชื่อที่ไม่ค่อยมีใครรู้จักในขณะนั้น เช่น จอห์น ไฮแอต, สตีฟ ยัง และอีริก คาซ เพลง "Seven Bridges Road" ของยังในเวอร์ชันของมาเธอร์เอิร์ธออกมาก่อนเวอร์ชันของวงอีเกิลส์ประมาณเก้าปี หลังจากออกอัลบั้มสองชุดกับรีไพรซ์เรเคิดส์และอีกชุดกับโคลัมเบียเรเคิดส์ วงก็ยังคงออกทัวร์ต่อในฐานะวงดนตรีเบื้องหลังของเนลสัน แต่ไม่ได้บันทึกเสียงอีกต่อไป ในที่สุดพวกเขาก็ยุบวงในช่วงต้นปีค.ศ.1977 ในระหว่างนั้นเทรซี เนลสันกลับมาบันทึกเสียงในฐานะศิลปินเดี่ยวอีกครั้งในปี 1974 โดยออกอัลบั้มกับค่ายแอตแลนติกเรเคิดส์, เอ็มซีเอเรเคิดส์, อะเดลฟีเรเคิดส์, ฟลายอิงฟิชเรเคิดส์และค่ายอื่นๆ 
สมาชิก.
1967: เทรซี เนลสัน, พาวเวลล์ เซนต์ จอห์น, จอร์จ เรนส์, เวยน์ แทลเบิร์ต, ไอรา คามิน, แจนซ์ การ์ฟัต
1968: เทรซี เนลสัน, พาวเวลล์ เซนต์ จอห์น, จอห์น แอนดรูวส์, บ็อบ อาเธอร์, จอร์จ เรนส์, ลูอิส แกซคา, มาร์ค แนฟทาลิน
1969: เทรซี เนลสัน, พาวเวลล์ เซนต์ จอห์น, จอห์น แอนดรูวส์, บ็อบ อาเธอร์, บอซ สแคกซ์, ลอนนี คาสทิล, เคลย์บอร์น คัททัน
1970: เทรซี เนลสัน, จอห์น แอนดรูวส์, แอนดี แม็กมาฮอน, บ็อบ คาร์เวลล์, เดวิด เซตเนอร์, คาร์ล ฮิมเมล, เจมส์ เดย์
1971: เทรซี เนลสัน, จอห์น แอนดรูวส์, แอนดี แม็กมาฮอน, บ็อบ คาร์เวลล์, คาร์ล ฮิมเมล, ทิม ดรัมมอนด์
ปฏิทินเอธิโอเปีย

ปฏิทินเอธิโอเปีย  หรือ ปฏิทินกืออึซ (กืออึซ: ; ทือกรึญญา: ,) เป็นปฏิทินพลเรือนจากรัฐอย่างเป็นทางการของประเทศเอธิโอเปียและทำหน้าที่เป็นปฏิทินวัฒนธรรมตามธรรมเนียม แต่ไม่ได้ใช้อย่างเป็นทางการในเอริเทรียและในหมู่ชาวเอธิโอเปียและเอริเทรียในพลัดถิ่น นอกจากนี้ยังเป็นปฏิทินทางศาสนาสำหรับคริสเตียนชาวเอธิโอเปียและคริสเตียนชาวเอริเทรียที่อยู่ในคริสตจักร ปฏิทินเอธิโอเปียเป็นปฏิทินสุริยคติที่มีความเหมือนกันมากกับปฏิทินคอปติกของคริสตจักรออร์โธดอกซ์คอปติกแห่งอเล็กซานเดรีย และ คริสตจักรคาธอลิกคอปติกแต่เช่นเดียวกับปฏิทินจูเลียน ปฏิทินนี้จะเพิ่มวันอธิกสุรทินทุกๆสี่ปีโดยไม่มีข้อยกเว้น และเริ่มปีในวันที่ 11 หรือ 12 กันยายนในปฏิทินเกรกอรี ความห่างของเวลาระหว่างปฏิทินเอธิโอเปียและเกรกอรีมีระยะเวลาห่างกันเจ็ดถึงแปดปี
ปฏิทินเอธิโอเปียประกอบด้วย 12 เดือน เดือนละ 30 วัน และเดือนที่ 13 ซึ่งเรียกว่า ปฏิทินเอปาโกเมน มีห้าหรือหกวันตามปีปฏิทิน เดือนในปฏิทินเอธิโอเปียเริ่มต้นตรงกับเดือนในปฏิทินคอปติก แต่ใช้ชื่อเดือนที่เป็นภาษากีซ
ทุกสี่ปีจะมีการเพิ่มวันที่หกในเดือนเอปาโกเมน เพื่อรักษาความสอดคล้องกับปีสุริยคติ โดยไม่มีข้อยกเว้น วันดังกล่าวตรงกับวันที่ 29 สิงหาคมในปฏิทินจูเลียน ซึ่งอยู่ก่อนวันอธิกสุรทินของจูเลียนหกเดือน
ดังนั้น วันแรกของปีในปฏิทินเอธิโอเปีย หรือวันที่ 1 Mäskäräm จะตรงกับวันที่ 11 กันยายนตามปฏิทินเกรกอรี สำหรับปีระหว่าง พ.ศ. 2443 ถึง 2642 (ค.ศ. 1900–2099) และจะตรงกับวันที่ 12 กันยายนในปีก่อนอธิกสุรทินของเกรกอรี
รายชื่อประมุขแห่งรัฐกานา

นี่คือ รายชื่อประมุขแห่งรัฐกานา ซึ่งประกอบด้วย พระมหากษัตริย์กานา ประธานาธิบดีกานา และผู้นำเผด็จการทหารกานา ตั้งแต่ปี 1957 มีประมุขแห่งรัฐทั้งหมด 13 คน ประมุขแห่งรัฐคนแรก คือ สมเด็จพระราชินีนาถเอลิซาเบธที่ 2 ตั้งแต่ปี 1957 ถึง 1960 และประมุขแห่งรัฐคนปัจจุบัน คือ จอห์น ดรามานี มาฮามา ดำรงตำแหน่งครั้งที่ 2 ตั้งแต่ปี 2025
เขตรยงซ็อง

รยงซ็อง (เกาหลี: ) เป็นหนึ่งในสิบเก้าเขต (กูย็อก) ที่ประกอบกันเป็นเปียงยาง ประเทศเกาหลีเหนือ บ้านรยงซ็อง ที่พำนักหลักของคิม จ็อง-อึนตั้งอยู่ในเขตนี้
ตามมติของคณะกรรมาธิการสามัญประจำสมัชชาประชาชนสูงสุดเมื่อวันที่ 15 มกราคม ค.ศ. 2023 ย่านรยงมุนถูกเปลี่ยนชื่อเป็นย่านรยงมุน 1 และย่านฮวาซ็องถูกเปลี่ยนชื่อเป็นย่านรยงมุน 2
การแบ่งเขตการปกครอง.
ตั้งแต่ ค.ศ. 2023 เป็นต้นมา เป็นที่แน่ชัดแล้วว่าย่าน (ทง) เหล่านี้เป็นส่วนหนึ่งของเขตรยงซ็อง:
ย่านต่อไปนี้มีแนวโน้มว่าถูกยุบเลิก เนื่องจากย่านอึนฮาได้รับการเปลี่ยนชื่อจากย่านรยงกุงใน ค.ศ. 2013
ฟรีดริช วิลเฮ็ล์ม เจ้าชายแห่งโฮเอินท์ซ็อลเลิร์น

ฟรีดริช วิลเฮ็ล์ม เจ้าชายแห่งโฮเอินท์ซ็อลเลิร์น (พระนามเต็ม: ฟรีดริช วิลเฮ็ล์ม แฟร์ดีนันด์ ฌอแซ็ฟ มารีอา มานูเอล เกออร์ค ไมนาร์ด ฟีดีลิช เบเนดิกต์ ไมเคิล ฮูแบร์ตุส; 3 กุมภาพันธ์ พ.ศ. 2467 – 16 กันยายน พ.ศ. 2553) ทรงเป็นเจ้าชายแห่งโฮเอินท์ซ็อลเลิร์น ระหว่างปี พ.ศ. 2508 ตราบจนสิ้นพระชนม์ รวมระยะเวลา 45 ปี และยังทรงเป็นพระราชนัดดา (หลานตา) ในพระเจ้าฟรีดริช เอากุสท์ที่ 3 แห่งซัคเซิน
พระประวัติ.
พระองค์ประสูติเมื่อปี พ.ศ. 2467 เป็นพระโอรสใน ฟรีดริช เจ้าชายแห่งโฮเอินท์ซ็อลเลิร์น กับ เจ้าหญิงมาร์กาเรเทอ คาโรลาแห่งซัคเซิน โดยภายหลังการสิ้นพระชนม์ของพระบิดา พระองค์ทรงดำรงพระอิสริยยศพระประมุขแห่งโฮเอินท์ซ็อลเลิร์น 
ตามกฎหมายรัฐธรรมนูญแห่งโรมาเนียประจำปี พ.ศ. 2466 ระบุไว้ว่า ภายหลังการสวรรคตลงของสมเด็จพระเจ้ามีไฮที่ 1 แห่งโรมาเนีย พระบุตรหรือผ๔้สืบสายพระโลหิตในพระองค์ มีสิทธิ์ในการอ้างบัลลังก์โรมาเนีย
เสกสมรส.
พระองค์ทรงเสกสมรสกับ เจ้าหญิงมาร์การีตาแห่งไลนิงเงิน เมื่อวันที่ 3 กุมภาพันธ์ พ.ศ. 2494 มีพระโอรส 3 พระองค์ คือ
เทรซี เนลสัน

เทรซี เนลสัน (อังกฤษ: Tracy Nelson; เกิด 27 ธันวาคม ค.ศ. 1944) เป็นนักร้องเพลงแนวคันทรี และบลูส์ ชาวอเมริกัน เธอผลิตอัลบั้มมากกว่า 20 อัลบั้มตลอดอาชีพการเป็นศิลปินของเธอที่เริ่มต้นในปี 1965
ชีวิตส่วนตัว.
เนลสันเกิดและเติบโตในเมืองแมดิสัน รัฐวิสคอนซิน สหรัฐอเมริกา ที่นั่นเธอเรียนรู้ดนตรีอาร์แอนด์บีเป็นครั้งแรกจากการฟังวิทยุ WLAC จาก เมืองแนชวิลล์ รัฐเทนเนสซี ในตอนกลางคืนในช่วงที่เป็นวัยรุ่น เนลสันมักจะไปร้องเพลงแนวโฟล์กในร้านกาแฟกับวง The Fuller-Wood Singers และเป็นนักร้องนำในวง The Fabulous Imitations เธอเข้าเรียนที่ มหาวิทยาลัยวิสคอนซิน ในสาขาวิชาสังคมศาสตร์ 
ผลงาน.
ในนาม “มาเธอร์เอิร์ธ”.
"ดูบทความ มาเธอร์เอิร์ธ"
ฟัคอัปเดอะเวิลด์

"ฟัคอัปเดอะเวิลด์" (หรือ "FUTW") เป็นเพลงของแร็ปเปอร์และนักร้องชาวไทย ลิซ่า ร้องรับเชิญโดยแร็ปเปอร์ชาวอเมริกัน ฟิวเจอร์ ออกจำหน่ายผ่านสังกัดแอลลาวด์และอาร์ซีเอเรเคิดส์เมื่อวันที่ 28 กุมภาพันธ์ 2025 ในฐานะซิงเกิลที่ห้าจากสตูดิโออัลบั้มชุดแรก "ออลเทอร์อีโก" นอกจากนี้ "เวอร์ชันวิกซีโซโล" ที่ร้องโดยลิซ่าเพียงคนเดียวยังถูกบรรจุอยู่ในอัลบั้มเช่นเดียวกับมิวสิกวิดีโอ ซึ่งกำกับโดยคริสเตียน เบรสเลาเออร์
เบื้องหลังและการเปิดตัว.
หลังออกจากวายจีเอนเตอร์เทนเมนต์เพื่อดำเนินกิจกรรมเดี่ยว ลิซ่าได้ก่อตั้งบริษัทจัดการศิลปินของตนเองชื่อ แอลลาวด์ ในเดือนกุมภาพันธ์ 2024 และเซ็นสัญญากับอาร์ซีเอเรเคิดส์ในเดือนเมษายน เพื่อออกเพลงเดี่ยวร่วมกับแอลลาวด์ ในระหว่างเดือนมิถุนายนถึงเดือนกุมภาพันธ์ 2025 เธอออกเพลง "ร็อกสตาร์", "นิววูแมน", "มูนลิตฟลอร์" และ "บอร์นอะเกน" อันเป็นสี่ซิงเกิลแรกจากอัลบั้มเปิดตัวที่กำลังจะมาถึง ซึ่งวางจำหน่ายผ่านสังกัดแอลลาวด์และอาร์ซีเอเรเคิดส์ เมื่อวันที่ 19 พฤศจิกายน 2024 เธอเปิดเผยชื่ออัลบั้มว่า "ออลเทอร์อีโก" และกำหนดวันออกจำหน่ายในวันที่ 28 กุมภาพันธ์ 2025 รวมถึงเผยแพร่วิดีโอตัวอย่างอัลบั้ม ซึ่งนำเสนอลิซ่าสวมบทบาทเป็นตัวตนเสมือนห้าตัวที่แตกต่างกัน และเปิดเผยตัวอย่างเพลงสั้น ๆ สำหรับแต่ละตัวตน โดยตัวตนสุดท้ายถูกบรรยายว่ากำลังเดินลงไปตามรันเวย์ภูเขาไฟสีแดง พร้อมกับจังหวะของเพลงที่ยังไม่ได้รับการเผยแพร่ ทั้งนี้ ลิซ่าเปิดเผยชื่อตัวตนเสมือน วิกซี และคำอธิบายตัวตนดังกล่าวในวันที่ 12 กุมภาพันธ์ 2025 พร้อมกับระบุเพลงว่า "ฟัคอัปเดอะเวิลด์" ในวันที่ 21 กุมภาพันธ์ ลิซ่าปล่อยวิดีโอที่แสดงรายชื่อแทร็กในอัลบั้ม ซึ่งเธอได้นั่งลงและอยู่ท่ามกลางตัวตนที่แตกต่างกัน พร้อมกับเปิดเผยตัวอย่างเพลงสั้น ๆ รายชื่อแทร็กประกอบด้วย "ฟัคอัปเดอะเวิลด์" ร้องรับเชิญโดยแร็ปเปอร์ชาวอเมริกัน ฟิวเจอร์ นับเป็นแทร็กที่หกในอัลบั้ม ขณะที่ "เวอร์ชันวิกซีโซโล" ที่ร้องโดยลิซ่าเพียงคนเดียวก็ถูกบรรจุอยู่ในแทร็กที่สิบสี่ "ฟัคอัปเดอะเวิลด์" นับเป็นซิงเกิลที่ห้าและเป็นแทร็กหลักของ "ออลเทอร์อีโก" ซึ่งวางจำหน่ายพร้อมกับอัลบั้มเมื่อวันที่ 28 กุมภาพันธ์
การวางองค์ประกอบเพลงและเนื้อร้อง.
"ฟัคอัปเดอะเวิลด์" แนะนำผู้ฟังให้รู้จักตัวตนเสมือนของลิซ่าอย่าง วิกซี ผู้ซึ่ง "เป็นตัวของตัวเองอย่างสุดโต่งและไม่สามารถคาดเดาได้" โดย "พวกเขามักเรียกเธอว่าเป็นวายร้าย" ถือเป็น "เพลงชาติเพื่อบอกกล่าวที่มีความก๋ากั่น" ซึ่งให้คำมั่นว่าจะ "เขย่าวงการและรับรองว่าลิซ่าต้องได้รับความสนใจอย่างที่เธอสมควรได้รับสิ่งนั้น" ผลิตโดยเอทีแอลเจคอบ เพลง "เอนเอียงไปทางฮิปฮอป" ที่ "ผสมผสานกับจังหวะแทร็ป" ลิซ่าแร็ปไปพร้อมกับท่อนรับเชิญจากฟิวเจอร์ โดยมีท่อนฮุกที่ร้องซ้ำแล้วซ้ำเล่าว่า "Let’s fuck up the world!" (มาทำลายโลกกันเถอะ!)
ประธานาธิบดีกาบูเวร์ดี

ประธานาธิบดีกาบูเวร์ดี  เป็นประมุขแห่งรัฐของประเทศกาบูเวร์ดี ผู้ดำรงตำแหน่งคนปัจจุบัน คือ ฌูแซ มารีอา แนวึช ตั้งแต่วันที่ 9 พฤศจิกายน ค.ศ. 2021
การดำรงตำแหน่ง.
ในปี 2021 รัฐธรรมนูญแห่งสาธารณรัฐกาบูเวร์ดีกำหนดให้ประธานาธิบดีดำรงตำแหน่งได้ไม่เกิน 2 วาระ
รายชื่อประธานาธิบดีกาบูเวร์ดี

นี่คือ รายชื่อประธานาธิบดีกาบูเวร์ดี ตั้งแต่จัดตั้งขึ้นเมื่อปี 1975 มีประธานาธิบดีทั้งหมด 5 คน ผู้ดำรงตำแหน่งคนแรก คือ Aristides Pereira ตั้งแต่ปี 1975 ถึง 1991 และผู้ดำรงตำแหน่งคนปัจจุบัน คือ ฌูแซ มารีอา แนวึช ตั้งแต่ปี 2021